Ezagutuz aldatzea - Elhuyar Aldizkaria\nHasiera » Atarikoa » Ezagutuz aldatzea\nXabier Letek idatzitako kantaren bi hitz horiek bete-betean egiten dute bat Elhuyarren helburuarekin, eta taldearen ikurritz bihurtu dira. Ezagutuz aldatzen saiatzen direnen adibide ederra dira joan den hilean CAF-Elhuyar sarietako festan bildu ziren dibulgatzaile, ikertzaile eta sortzaile guztiak ere. Haiei, eta beren jakintza zientifikoa zabaltzeko ahalegina egiten duten ikertzaile guztiei, gure omenaldi txikia egiteko aprobetxatu nahi dugu. Argi dugu denon onerako dela zientzia plazara eramatea eta gizartean kultura zientifikoa garatzea. Bide horretatik lortuko dugu gizarte kritikoagoa, eta, hortaz, burujabeagoa.\nEzin ditugu CAF-Elhuyar sarietara aurkeztu diren lan guztiak argitaratu, baina bai dibulgazio- artikulu onenaren saria eta doktore-tesian oinarritutako dibulgazio-artikulu onenaren saria jaso dituzten lanak. Biak dira, CAF-Elhuyar sarietan jasotzen diren lanen kalitatearen erakusle.\nEzin aipatu gabe utzi Merezimendu Saria jaso duen Kepa Altonaga biologo eta idazlea ere. Euskarazko zientzia-dibulgatzaile askoren maisu eta erreferentzia da, eta, 2013. urtetik, euskaltzain urgazle. Bere ibilbide profesionalean idatzitako liburu eta artikuluengatik eta euskararen arloan egindako ekarpen guztiengatik omendu dugu.\nAldizkariaren zenbaki honetan, elkarrizketa egin diogu beste komunikatzaile peto bati: Felix Zubia Zainketa Intentsiboetako Unitateko medikuari. Denok osasunaz eta gaixotasunez informatuta egotearen garrantziaz jabetuta, irratian horren inguruan jarduteko ardura pertsonala hartu du. Ospitalean, heriotzarekin aurrez aurre egiten du lan egunero, eta gaixoekiko eta haien familiekiko komunikazioa du giltzarri lanean. Hiltzear zeuden gaixo asko zaindu ditu, une horrek eskatzen duen sentiberatasunez eta barne-lasaitasunez. Ihes egin gabe. Xabier Lete bera zaindu zuen gaixo eta hiltzear zegoenean, eta bien arteko adiskidetasuna sortu zen une berezi horietan. Elkarrekin begiratu zioten heriotzari: “gu sortu ginen enbor beretik sortuko dira besteak, borroka hortan iraungo duten zuhaitz-aldaxka gazteak…”


Elikadura burujabetza archivos - Page 3 of 3 - Consumo responsable - Zentzuz\nAsteazkenak Elikadura Subiranotasunaren alde berriro Gasteizen\nZertaz ari gara elikadura-burujabetza aipatzen dugunean? Bada alternatiba errealik egungo elikadura-ereduaren ordez? Ba al dugu lortzerik elikadura osasuntsuagoa, ingurumena gehiago errespetatuko eta ekoizle zein kontsumitzaileen eskubideez gehiago arduratuko dena? Besteak beste galdera horiei erantzuten saiatuko da ekimena hau, zeina Bioalaik, Bionekazaritzak eta Zentzuz Kontsumituk jarri baitugun abian. Hurrengo hitzordua: Urtarrilaren 31ean, 19.00 etan Non: Bioalairen […]\nBioAlaik, Bionekazaritzak eta Zentzuz Kontsumituk ELIKADURA-BURUJABETZAREN ALDEKO ASTEAZKENETARA datorren Urriaren 25ean\nBioAlaik, Bionekazaritzak eta Zentzuz Kontsumituk ELIKADURA-BURUJABETZAREN ALDEKO ASTEAZKENETARA gonbidatzen zaituzte. Zertaz ari gara elikadura-burujabetza aipatzen dugunean? Bada alternatiba errealik egungo elikadura-ereduaren ordez? Ba al dugu lortzerik elikadura osasuntsuagoa, ingurumena gehiago errespetatuko eta ekoizle zein kontsumitzaileen eskubideez gehiago arduratuko dena? Besteak beste galdera horiei erantzuten saiatuko da ELIKADURA-BURUJABETZAREN ALDEKO ASTEAZKENAK bideo-forum ekimena. HURRENGO HITZORDUA: URRIAREN 25ean, […]\nElikadura Subirotasunaren aldeko asteazkenak, datorrren maiatzaren 31an\nZentzuz Kontsumituk, Bioalik eta Bionekazaritzak ELIKADURA SUBIROTASUNAREN ALDEko ASTEAZKENen harira,datorren maiatzaren 31an, 19.00tik aurrera, Bioalaiko egoitzan (Txalaparta kalea, 23), Bizilurrek argitaratutako BIDE BERRIAK dokumentala proiektatuko dute. Ondoren,Unai Arangurenek, EHNE Bizkaia eta Vía Campesina-ko kideak “NOLA BERRESKURA DEZAKEGUN BERTAKO ELIKAGAIEKIN OSANSUNTSU ELIKATZEKO ESKUBIDEAz” hitz egingo du. Zaintza zerbitzua behar ezkero, aurretik eskatu behar da, helbide elektroniko […]\nBadakizu zertaz ari garen elikadura-burujabetza aipatzen dugunean? Ezagutzen duzu hura lortzen laguntzen duen alternatibaren bat? Pentsatu duzu inoiz zer egin dezakezun horretarako zure laguntza emateko?… Kezka baduzu nola elikatzen zaren eta kontsumitzen duzunaren atzetik zer dagoen…; zalantzan jartzen baduzu gaur egungo eredua eta garatzen lagundu nahi baduzu elikadura osasuntsuago bat, ingurumena gehiago errespetatzen duena eta […]\n“Udaletatik Elikadura Burujabetzaren aldeko Karta” atxikitzen dugu\nZentzuz Kontsumitu-k “Udaletatik Elikadura burujabetzaren aldeko Karta”-ren proposamena atxikitzen du, ekonomia eta elikagaiak ekoiztu eta merkaturatzen ditugun modua eraldatzeko tokian tokiko esparrutik jardun edo lan egitea giltzarri nagusia delaren uste osoa baitugu. Hurrengo maiatzean ospatuko diren udal eta foru hauteskundeen testuinguruan hedatua eta erabilia izan daitekeen dokumentu estrategiakoa dugu honakoa. Zentzu honetan, dokumentu honek proposatzen […]\nONDASUN KOLEKTIBOAK ELIKADURA BURUJABETZA ERAIKITZEKO\nMUGARIK GABE eta EHNE BIZKAIATIK, “Ondasun Kolektiboak” bideoa ikustera gonbidatzen zaituztete. Lurrarekiko, haziekiko, urarekiko, ezagutzarekiko, zaintzarekiko zein beste ondasun komunekiko eskubidea aldarrikatzea Elikadura Burujabetza eraikitzeko modu bat delako. Bienes Comunes / Ondasun kolektiboak from Mugarik Gabe on Vimeo.\nHiri Ekologiaren Gela: ‘Elikadura burujabetasunerantz eta emakumeen ahalduntzerantz: Nikaraguako Xochilt Acalt elkartearen esperientzia’\nTokia: Ataria Data: apirilaren 9a, asteazkena Ordutegia: 19:00 – 20:30 Norentzat: jende oro Plaza-kopurua: lekuak bete arte Xochilt Acalt emakumeen elkarteak nekazaritzaren garapen iraunkor beregainaren eredu berria sortzen izan duen esperientzia azalduko du, zein biztanleen parte hartze aktiboan eta emakumeen autonomia ekonomikoan oinarritzen den. • 19:00 Aurkezpena CEAko teknikariak. • 19:05 Elikapen burujabetzarantz eta emakumeen […]


Mimoz, gertutik eta gertukoentzat lanean - Debagoiena - Goiena.eus\nMimoz, gertutik eta gertukoentzat lanean\nMaider Arregi 2020-06-27 18:39\nKris Hernandez. Abao\nHerriko merkataritza eta ostalaritza babestea du helburu Abao komunikazio agentziak; baita Arteman-ek ere. Hala, herria eta herritarrak protagonista diren spot bana kaleratu dute. Bailarako udalek ere askotariko kanpainak egin dituzte\nGeldi eta isilik dagoen herria hilik dagoela azaleratu du pandemiak eta itxialdiak. Zorionez, asko dira horretaz jabetu direnak eta gure herrietako merkatari eta ostalariei babesa erakusteko bideo-kanpainak abian jarri dituztenak. Horren isla dira, besteak beste, AZ Visual Media enpresa, Adox, Abao eta Arteman komunikazio agentziak; eta Arrasate, Aretxabaleta, Bergara eta Oñatiko udalak. Herrian sinistu ez ezik, komunitatearen batasunak duen indarra defendatzen duten eragileak dira.\nDebagoieneko zein Euskal Herriko merkatarien ahotsa jaso dute arestian aipatutako ekimenek. Haatik, ahotsa herriari zein merkatari eta ostalariei eman zaie sarean jada biral egin diren iragarkietan. Abao eta Arteman agentziek ekoiztu eta babestutako bi ekimenetan parte hartu duten merkatarietako bi dira, esaterako, Oñatiko Kimu lora-dendako Iban Gonzalez eta Aretxabaletako Kiloka dendako Kris Hernandez. "Tokiko merkatariek baino beste inork ez dizu hain gertuko laguntza eta zerbitzua emango", dio Iban Gonzalezek. "Dendak landareak bezala dira: ez baditugu zaintzen, ez dute hazirik emango eta hil egingo dira. Urik gabeko loreak gara orain; lagundu gaitzazu berriz loratzen, herri hau zaindu eta apaintzeko", aitortzen du Kris Hernandezek. Kultura, herriaren hezurdura Musikaren indarraz baliatu dira bai Arteman eta baita Abao ere herriarenganaino iristeko. "#GoraHerrixa bideoklipeko mezua oso zuzena da. Gure euskalkira moldatu dugu Negu Gorriak-en abestia, eta Arrasateko The Potes taldearen mezu positiboa zabaltzea lortu dugu", dio Artemanek. Abaok #zerokilometro filosofiarekin bat egin eta, ildo berean, letra esanguratsuak di-tuen Bergarako Lemak taldearekin elkarlanean jardun du.\nGertukoari balioa eman dio Goienarekin izandako harremanetik jaio den Abao komunikazio agentziak, itxita dauden saltokien pertsianak irekitzeko asmoz jakin badaki-eta herriak soilik salba dezakeela herria. "Euskaraz, eztiz betetzen den panelari deritzo abao. Eta komertzioak ere jendez betetzeko aldarria dago bideo hauetan. Komunikazio baliabideak erraz-tea dugu xede; zerbitzu afektibo eta efektiboa ematea, alegia. Zerbitzua Euskal Herri zabalean eskaintzen dugu, eta lau esparrutan: ekitaldien antolaketan, bideogintzan, komunikazio estrategian eta diseinuan. Atal horietako batetik sortu da, esaterako, komertzio txikia aintzat hartuta egindako bideoa. Komertzio hauek guztiek dute lo-tura Goiena Komunikazio Taldearekin, eta harreman horretatik sortu du Abaok bideo hau. Hedapena handia izan da eta Euskal Herriko tokiko hedabideetan ikusi da", dio Abaok. 2019an Arrasaten sortu den agentziaren nahia ere bada enpresa, komertzio zein erakundeei laguntzea, beraien komunikazioa eraginkorragoa izan dadin.\nAbaoren ekimenak jarraipena du eta laster beste bideo bat zabalduko du, gure herriak bi-zirik jarrai dezan\n'Gora herrixa! Eutsi merkatarixa!' bideoklipa aurkeztu du Artemanek, babesa erakusteko merkatariei


Atseden hartzeko programa buruko gaixotasunen bat duten adindunentzat\nArabako Foru Aldundiak Zainduz atseden hartzeko programa bultzatuko du 2019ko udazkenean, eta buruko gaixotasun kronikoren bat duten 18 eta 64 urte arteko pertsonei aisialdi eta atsedenerako egonaldia eskainiko die Kantabrian.\nPrograma horrek astebeteko edo asteburuko egonaldiak eskaintzen dizkie buruko gaixotasun kronikoren bat duten eta, normalean, familiako eta gizarteko laguntza sareak artatzen dituen pertsonei, zaintzaile nagusi eta ohikoak aukera izan dezan denbora hartzeko atsedenerako, indarberritzeko eta/edo garapen pertsonalerako, edo zaintza lanak egitea eragozten dion beharrizanen bati aurre egiteko.\nPrograman parte hartuko dutenek, ebazpen bidez esleituko zaien txandan, berariaz horretarako gordetako hotel bateko egonaldiaz gozatu ahal izango dute, mantenu osoan, eta aisialdi eta denbora libreko kultura jarduerak izango dituzte, atsedena sustatu, talde harremanak egin eta Kantabria ezagutu eta gozatzeko.\nAtseden hartzeko programak lau txanda izango ditu: astebete irail bukaeran, eta hiru asteburu 2019ko urrian eta azaroan. Txanda bakoitzean 15 plaza egongo dira.\n• 1. txanda: irailaren 22tik 28ra (6 gau)\n• 2. txanda: urriaren 4tik 6ra (2 gau)\n• 3. txanda: urriaren 18tik 20ra (2 gau)\n• 4. txanda: azaroaren 8tik 10era (2 gau)\nSuancesen (Kantabria) egingo da. Programan parte hartuko duten pertsonei baieztatuko zaizkie ordutegia eta irteera eta helduera lekuak.\nZainduz atseden hartzeko programan arretarako talde profesional bat egongo da, begiraleek osatua. Lagun egingo diete parte hartzaileei, eta programan parte hartzen duten pertsonen arteko elkarbizitza eta egingo dituzten jarduerak antolatuko dituzte.\nBuruko gaixotasunen bat duten eta familiako eta gizarteko laguntza sareak artatzen dituen 18 urtetik 64ra arteko pertsonentzat.\nPrograman parte hartu nahi duten pertsonek betekizun hauek bete behar dituzte:\n18 eta 64 urte artean izatea.\nBuruko gaixotasun kronikoa aitortua izatea.\nArabako Lurralde Historikoko udalerrietatik edozeinetan erroldatuta egotea.\nZaintzaile ez profesional batek artatua izatea, gaixoaren beraren etxean edo senitarteko baten etxean.\nBehar duen osasun laguntza ez izatea kontratatutako profesionalen prestakuntza akademikoarekin egin daitezkeen zainketak baino handiagoa.\nDagokion zuzendariordetza teknikoaren aldeko ebazpen proposamena izatea, edo beren beregi eratuko den balioespen organoaren aldeko txostena izatea.\nPlazak esleitzeko, lehenespen irizpide hauek hartuko dira oinarritzat:\nZainduz atseden hartzeko programan parte hartu ahal izateko, atseden programan parte hartzeko eskaera aurkeztu behar da, eta honekin batera doan plaza eskatzeko fitxa erantsi.\nGeroago, honako hauek eskatuko dira: informazio fitxa pertsonala, Osakidetzako tratamendu aktiboaren orria eta behar den informazio guztia.\nLehenengo txandan parte hartzeko eskaera bidaltzeko azken eguna uztailaren 31a (asteazkena) da. Beste txandetan parte hartzeko eskaera bidaltzeko azken eguna abuztuaren 14a (asteazkena) da.\nEskaera posta elektronikoz bidal dezakezu (ifbs@araba.eus), edo Gizarte Ongizaterako Foru Erakundearen bulegoetan aurkeztu (San Prudentzio kalea 30, 01005 Gasteiz).\n20.000 biztanle baino gutxiagoko udalerrietan bizi diren pertsonek kasuan kasuko eskaera aurkeztu ahal izango dute beren herriko oinarrizko gizarte zerbitzuetan.\nArgibide gehiago behar izanez gero, deitu 945 15 10 15 telefono zenbakira, edo sartu www.araba.eus/ifbs/ webgunera.\nAtseden hartzeko programan koordainketa ezarri da: 25 euro erabiltzaileko eta gaueko. Arabako Foru Aldundiak ordainduko ditu gainerako gastuak: ostatua, mantenu osoa, jagoleak, garraioa eta jarduerak.\nHala ere, ZAINDUZ ARABA programaren barruan, familia giroan zaintzeko prestazio ekonomikoa (FGZPE) jasotzen dutenek parte har dezakete kostu hori ordaindu gabe, gehienez ere 15 egunez.\nBuruko gaixotasuna duten pertsonentzako atseden programa. Eskaera[pdf](71Kb) >


158 kasu berri eta %5,6ko positibo tasa erregistratu ditu Nafarroak - Nafarroa - euskalerriairratia.eus\n158 kasu berri eta %5,6ko positibo tasa erregistratu ditu Nafarroak\nEuskalerria Irratia 2020-11-18 09:41\nAtzo beste hiru hildako izan ziren eta aurreko egunetan lau hildako gehiago izan direla jakinarazi dute.\nNafarroako Osasun Publikoko eta Lan Osasuneko Institutuak emandako datuen arabera, COVID-19ak eragindako 158 kasu positibo berri atzeman zituzten atzo Nafarroan, osasun sistema publikoan 2.815 proba egin ostean (1.971 PCR eta 844 antigeno test), %5,6ko positibo tasarekin.\nPandemiaren bilakaerari buruzko ikuspegi epidemiologikotik, Nafarroako Osasun Publikoko eta Lan Osasuneko Institutuak adierazi du atzo gaixotasun horrekin lotutako 22 ospitaleratze berri izan zirela Foru Erkidegoan, bat ZIUn, eta hiru heriotza berri izan zirela: 75 eta 91 urteko bi gizon eta 78 urteko emakume bat. Aurreko egunetan beste lau pertsona hil dira, 85 eta 96 urte arteko hiru emakume eta gizon bat. Beraz, arrazoi horrek eragindako heriotzen guztizko kopurua 812koa da.\nZonaldeka, Iruñerrian positiboen %54 erregistratu dira, Tuteran kasuen %14 eta Lizarran %14. Gainerako positiboak (%18) Nafarroako beste eremu batzuetan daude. Osasun Sistema Publikoko osasun-profesionalei dagokienez, Osasunbidea-Nafarroako Osasun Zerbitzuak jakinarazi duenez, gaur egun 76 positibo aktibo daude eta azken astean 31 kutsatu berri izan dira. Ia 13.000 profesionalek osatzen dute plantilla.\nErregistratutako kasuen banaketari dagokionez, adin-tarteen arabera, talde nagusia 45 eta 59 urte artekoa da (%23), eta, ondoren, 15 eta 29 urte artekoa (%18). Jarraian daude 15 urtetik beherakoen taldea eta 30 eta 44 urte bitartekoen taldea (%17), 75 urtetik gorakoen taldea (%15) eta, azkenik, 60 eta 75 urte bitartekoen taldea (%10). Kasu berrien batez besteko adina 43,2 urtekoa da.\nOspitale-okupazioaren ikuspegitik, ospitaleratzeen eta alten balantzearen ondoren, 316 pertsona ospitaleratuta daude COVID-19arekin (atzo baino 10 gutxiago), horietatik 58 ZIU postuetan daude (atzo baino bat gehiago) eta beste 44 etxeko ospitaleratzean (atzo baino hiru gehiago). Gainerakoak, 214 paziente, plantan daude.\nBirusak eragindako infekzioen intzidentzia metatua, eguneroko igorpenen arabera, 38.022koa da Nafarroan.\nAsteko txosten epidemiologikoa: kasu berriak %38 jaitsi dira\nISPLNren azken txosten epidemiologikoan, azaroaren 9tik 15era bitarteko astean, 1.485 kasu baieztatu dira PCR edo antigeno bidez (225 kasu 100.000 biztanleko), eta jaitsiera nabarmena izan da, %38koa, aurreko astearen aldean. Kasu berri horien %68 sintomatikoak ziren, eta %74 baieztatutako beste kasu batzuen kontaktuak.\nKutsatzeek behera egin dute hiru eremu ohikoenetan: etxeko transmisioa (%47), 'Beste batzuk' kategoria (%12), lagun eta senide ez bizikideekin izandako kontaktuak barne, eta infekzioaren jatorri posiblea ezagutzen ez dutenena (%23). Lan- eta eskola-esparrua kutsatzeen %7,1ekin lotu zen.\nKasu berrien kopuruak behera egin du adin-talde guztietan, 75 urtetik gorakoen %22tik 55 eta 74 urte bitartekoen %43ra. Adin-taldeen arteko aldeak murriztu egin dira. Tasarik handienak 75 urtetik gorakoenak dira (304 100.000 biztanleko), eta horrek kezka sortzen du adin horretan kasuek izan ditzaketen ondorio larriengatik. Tasarik txikiena 55 eta 74 urte bitartekoen taldean erregistratu da (173 100.000 biztanleko). 5 urtetik beherakoen %81ek eta 5-14 urte bitartekoen % 68k etxean hartu dute infekzioa, eta eskola-eremuan, berriz, %7k eta %21ek.\nIntzidentziak behera egin du hiru osasun-eremuetan, eta alde geografikoak murriztu egin dira. 100.000 biztanleko tasak 125 dira Iruñerrian, 171 Tuteran eta 166 Lizarran.\nZainketa intentsiboetako unitatean izandako ospitaleratzeen eta heriotzen beherakada\nBestalde, COVID-19aren ondoriozko ospitaleratzeei dagokienez, azaroaren 9tik 15era 130 ospitaleratze izan ziren, %29ko jaitsierarekin, aurreko astean 182 izan ziren bitartean. ZIUn izandako ospitaleratzeek ere behera egin dute: 25etik 16ra, eta COVID-19ari egotz dakizkiokeen heriotzak, 46tik 33ra.\nMaiatzaren 11tik aurrera baieztatutako kasuen artean larritasun-adierazleek okerrera egin dute: %67 sintomatikoak izan ziren, %6,2k ospitaleratzea behar izan zuten, mila kasutatik 6,7 ZIUn sartu zituzten eta mila kasutatik 9,4 koronabirusaren ondorioz hil ziren.\nMaiatzaren 11z geroztik baieztatutako COVID-19 kasuen artean ospitaleratze-arriskua nabarmena da (%1,5) 5 urtetik beherakoen artean, behera egiten du 5 eta 14 urte bitartekoen artean, eta gora egiten du pixkanaka hurrengo adin-taldeetan. 65 urtetik aurrera, ospitaleratuen proportzioa % 18ra iritsi zen, eta 85 urtetik aurrera, berriz, %29ra.\nZainketa intentsiboetako unitatean 25 urteko taldetik aurrera izan dira ospitaleratzeak, eta 45 urtetik aurrera, berriz, heriotzak. Baieztatutako 85 urtetik gorako kasuen artean, %17 hil ziren. Ondorio gisa, azken Epidemiologia Txostenak dio SARS-CoV-2ren transmisioak eta diru-sarrerek behera egiten jarraitzen dutela nabarmen Nafarroan, eta COVID-19aren ondoriozko heriotzak ere behera egiten hasi direla.


Kalte Zerebralaren Eguna dela eta Donostian egindako kontzertu solidarioa guztiz bete zen | Red Menni\nKalte Zerebralaren Eguna dela eta Donostian egindako kontzertu solidarioa guztiz bete zen\nDonostiako publikoak babes handia eman die garuneko lesio bat duten pertsonei eta familiei. Ekitaldia, aurreko edizioetan bezala, Aita Menni Ospitaleak eta ATECE Gipuzkoak antolatu zuten. Oraingoan, Aita Donostia Abesbatza izan zen protagonista.\nLeku guztiak beteta, eta Aita Donostia Abesbatza protagonista dela, aurten ere Kalte Zerebralaren Eguna igaro dugu, Donostiako San Bizente elizan egin den kontzertu solidario batekin. 2020an ezin izan zen egin covidak eragindako murrizketengatik, eta, agian horregatik, 2021eko urriaren 26an Donostiako publikoa buru-belarri murgildu zen Gipuzkoan kalte zerebrala duten pertsonei laguntzeko ekitaldian.\nAita Donostia Abesbatza hirurogeita bost koralistak osatzen dute, Javier Alberdiren zuzendaritzapean. Garuneko lesio batek eragindako pertsonen aldeko kontzertuaren programan zeuden Ave Maria, Tomas Luis de Victoriarena; O Jesu Christe, Van Berchemena, eta Oculi Omnium, Charles Woodena, gai klasikoen artean, eta horiei gehitu zaizkie egungo kanta ezagunak, hala nola Se equivoco la paloma, Carlos Gustavinorena, edo Herribehera, Benito Lertxundirena, Lorenzo Ondarraren moldaketekin.\nKontzertura kaltetutako pertsona asko eta haien senide eta lagunak joan ziren, horien artean Zuatzuko Aita Menni Kalte Zerebraleko gure Zentroko erabiltzaileak. Entzuleen artean zeuden Gipuzkoako Foru Aldundiko Mendekotasun eta Desgaitasunaren Arretarako zuzendaria, Txaro Rodrigo; Donostiako Udaleko Gizarte Ekintzako zinegotzi ordezkaria, Aitziber San Roman; ATECE-Gipuzkoako lehendakaria, Jose Manuel Amador; gure ospitaleko zuzendari gerentea, Mikel Tellaeche, eta Kalte Zerebraleko Zerbitzuen koordinatzailea, Olatz Uriarte, gure talde terapeutikoetako beste profesional batzuekin batera. Topaketaren helburua, aurten ere, gizarteak egun horretan kaltea izandako pertsonak pixka bat gehiago ikusaraztea zen, eta herritarrek, oro har, haiekin batera gizartean integratzea eta parte hartzea aldarrikatzea.\nKontzertua Kalte Zerebralaren Egunaren inguruan egiten da, eta antolatzaileak izan dira ATECE-Gipuzkoa, hartutako kalte zerebrala duten pertsonen senideen Gipuzkoako elkartea, eta Aita Menni Ospitalea. Gogorarazten dugu gure zentroa aitzindaria izan zela hartutako kalte zerebrala duten pertsonei arreta eta errehabilitazioa ematen.\nEmanaldiaren ondoren, Jose Manuel Amadorrek Aita Donostia abesbatza ospetsuaren emanaldia eskertu zuen, baita erakundeen eta pertsona ugariren babesa jaso izana ere. Guztien babesarekin, zalantzarik gabe, arratsalde horretan helburua lortu zuten: guztion artean kalte zerebrala duten pertsonei babesa ematea, “beste alde batera begiratu gabe, ez daitezela bakarrik sentitu”.\nAldez aurretik, goizean, Ahizpa Ospitalarioen Zuatzuko Zentroko erabiltzaileek eta ATECEko kideek informazio mahai bat jarri zuten Gipuzkoa plazan, kalte zerebralaren errealitatearen berri emateko, zeinak Gipuzkoan 2.000 laguni eragiten baitie. Bertan, Maite Peña Gizarte Politiketako diputatua izan zuten lagun. ATECE-Gipuzkoako lehendakari Jose Manuel Amadorrek elkarteak prestatu duen manifestu bat irakurri zuen, herritarrak zein erakunde publikoak kontzientziatzeko kalte zerebralaren arazoei buruz.\nKalte zerebralaren inguruko elkarte mugimenduak eskerrak eman nahi izan zituen, halaber, Gipuzkoako hiriburuko udaletxea edo San Mames estadioa bezalako eraikinak urdinez argiztatu zirelako Kalte Zerebralaren Eguna zela eta.\nAita Donostia Abesbatza 1985ean sortu zen Gaztedi Elkartean eta, aita Kaputxinoekin duen loturagatik, Aita Donostia musikologo, folklorista eta konpositorearen izena darama.\nSortu zenetik, Aita Donostia Abesbatzaren jarduera pixkanaka liturgia ospakizunetan, erlijio laguntzetan, kontzertuetan eta lehiaketetan murgiltzen joan zen.\nurteaz geroztik, “Aita Donostia Musika Astea” ekimen artistikoa babesten du, Javier Alberdi zuzendariak sustatuta. Bertan, euskal eta munduko beste toki batzuetako abesbatza, instrumentu talde eta orkestrekin batera parte hartzen du. Bere emanaldietako batzuk dira: Ferialis Meza, XVIII. mendeko Anonimoa, G. Faureren Requiema, Felipe Gorritiren Meza, Rossiniren Meza Txikia, Mozarten Koroatzearen Meza, eta Karl Jenkinsen The Armed Man (A Mass for Peace).\nKALTE ZEREBRALAREN ERREALITATEA\nEuskal Autonomia Erkidegoan 20.000 pertsona inguruk dute hartutako kalte zerebrala. Hartutako kalte zerebrala kalte bat da, egitura entzefalikoetan inolako lesio neurologikorik izan gabe jaio baina bizitzaren ondorengo une batean istripu zerebrobaskularra izan duten pertsonengan sortzen dena.\nHartutako kalte zerebralaren kausa nagusiak dira iktusak eta traumatismo kraneoentzefalikoa, eta horien kausa, halaber, trafiko istripuak dira, nahiz eta lanekoak eta kirolekoak ere badauden. Kalte zerebral baten ondorioak askotarikoak dira, eta, larritasunaren eta eragindako aldearen arabera, mugikortasun nahasmenduak eragiten dituzte, komunikatzeko arazoak, defizit kognitiboak eta emozioen eta portaeraren alterazioak. Ondorioen konbinazio horrek galarazi egiten du eguneroko bizitzako oinarrizko jardueraren bat egitea kasuen %60tan, eta ezintasun larria edo erabatekoa %45etan.


Hautserri: Euskal Herria Bildu!\nEuskal Herria Bildu!\nEuskal Herria Bildu aurkezpena\nAmaia Agirresarobe: "Bada garaia eredu ekonomiko eta sozial berrirako bidean urratsak egin ditzagun"\nBakearekin eta konponbidearekin konpromisoa\nPertsona guztiak, ideia guztiak, proiektu guztiak\nBakea eraikitzeko, eskubide guztiak pertsona ororentzat behar dira. Euskal Herria Bildu oinarrizko eskubideak urratzen dituzten ekintza guztien aurka kokatuko da.\nHemen bizi garelako, hemen lan egiten dugulako, hemen erabaki nahi dugu. Gatazkaren konponbiderako oinarri gisa, pertsona guztien eskubideak aldarrikatzeaz gainera, Euskal Herriak kolektibo bezala dituen eskubideen aitortza eta errespetua aldarrikatzen dugu.\nBakearekin eta Konponbidearekin gure konpromisoa Gernikako Akordioan eta Aieteko Adierazpenean agertu genuen, gaur hemen adierazpen horiekiko konpromisoa berresten dugu.\nJustizia sozialarekin konpromisoa\nKapitalismoak, bere xede nagusia den epe laburreko etekin ekonomikoa lortzeko, pertsonak eta natura menperatzea nahi izan du. Euskal Herria Bilduk, kapitalismoari aurre egiteko alternatiba sozioekonomiko bat aurkeztu du eta gizarteratu ere. Bertan gure konpromisoa adieraziz bazterketa soziala areagotzen eta berdintasuna zapuzten duten egoeren aurka eta eskubide sozialen, sistema publikoaren eta ingurumenaren defentsaren alde.\nGure konpromisoa ez da gaur egungo eredua kudeatzeko, gurea gaur egungo egoera iraultzeko proposamena baita. Zalantzarik ez dugulako, egoera honek irtenbidea badaukala.\nHorrela, gure lehentasuna izango da:\n• Euskal Herriko ehun produktiboan inbertitzea.\n• Sektore estrategikoen kontrol publikoa zein soziala indartzea.\n• Aberastasunaren banaketarako sarreren (fiskalitatea) eta gastuen (politika soziala) oreka bideratzen duen politika aurrerakoia gauzatzea.\n• Lan Harremanetarako eta Babes Sozialerako Euskal Esparruaren eraikuntza.\n• Lan eskubideen berme eta defentsa.\n• Elikagai soberaniaren aldeko politiken garapena.\n• Diru publikoaren kudeaketa gardena eta optimizatua bermatzea.\n• Euskal Herriak eta bere eskualdeak egituratzen duten eta ingurua errespetatzen duten azpiegituren aldarrikapena.\nDemokrazia zuzen eta parte-hartzearekin konpromisoa\nEraldaketaren subjektu protagonista izan behar dute herritarrek. Baina ez soilik hauteskunde batzuetan bere babesa emanez Euskal Herria Bilduri, baizik eta egunero Euskal Herria Bildurekin batera, gure eskualdetan, herrietan eta auzoetan eraldaketa soziala errealitatea bihurtuz.\nGehiengo sozial handien kalitatezko esku hartze aktiboan oinarritzen den eredua garatuko dugu.\nErabaki estrategikoetan demokrazia zuzena indartzea dugu xede.\nEmakume eta gazteekin konpromisoa\nEmakemu eta gazteekiko gure konpromezua sendoa eta garbia da. Euskal Herria Bilduk feminismoarekin bat egiten du, erantzun politiko zehatzak eta gizarte eraldaketa emateko beharrezko diren giza ereduak eskaintzen baititu.\nEra berean, gazteria Euskal Herriaren oraina eta etorkizuna denez, aldaketa politiko eta sozialaren motore izan behar du. Horretarako, euskal gazteek esparru desberdinetan jasan behar izaten dituzten salbuespen egoerei aldaketa emateko, Euskal Herria Bilduk neurriak hartu eta sustatuko ditu.\nHerritar eleanitzez osatutako Euskal Herria Euskalduna eraikitzea dugu helburu. Euskal Herria Bilduk ezinbestekotzat jotzen du Euskal Herri osoan euskararen normalizazioa gauzatzea, beti ere XXI. mendeko euskal jendartearen izaera kultural anitza errespetatuz.\nBide horretan, Euskal Herria osatzen duten zazpi herrialdeetan euskararen ofizialtasuna eskuratze lan egingo du Euskal Herria Bilduk.\nArrazakeriaren eta xenofobiaren aurkako konpromisoa\nEuskal Herria Bilduk argi dauka, aniztasunak aberasten gaituela bai gizarte bezala bai pertsonak bezala. Haatik, herritartasun unibertsalaren kontzeptu inklusiboaren defentsa aktiboa egingo dugu. Pertsona guztien eskubide guztien defentsa egingo du Euskal Herria Bilduk.\nPublicado por Soraluzeko Eusko Alkartasuna en 11:55


Balkanetako harresia | Mundua | Berria\nErrefuxiatu talde bat Belgradeko eraikin batean babestuta, 2017an. KOCA SULEJMANOVIC / EFE\nErrefuxiatuentzat, Serbia trantsizio herrialde bat da Europako beste leku batzuetara iristeko», adierazi dio BERRIAri Geoffrey Bassek, MSF Mugarik Gabeko Medikuen Serbiako eta Bosniako taldeko arduradunak. MSFren klinikaren ondoan dagoen parkea Belgraden dauden errefuxiatuen geralekua da. Bassek esandakoa egiaztatu daiteke han. «Pakistandik nator, Turkiatik eta Greziatik pasatu eta gero; Serbiara iritsi naiz, eta nire helburua Alemaniara iristea da», kontatu du Nurhik, 16 urteko errefuxiatuak. Serbian bizi diren iheslarien egoera ez da erraza; esparruetan bizi direnek gabezia asko dituzte bizitza duina izateko, eta esparruetatik urrun bizi direnek, berdin, baina segurtasun falta gehituta. Pertsona horiek denek helburu bategatik ateratzen dute indarra egoera hori jasateko: Europa iparraldean etorkizun eder batekin amets egiten dutelako.\nProfil ezberdinetako errefuxiatuak daude Belgraden. Esaterako, esparruetan bizi direnen artean gehienak Pakistandik edo Afganistandik iritsi dira, talibanengandik eta halako taldeetatik ihesi. Horiek dira Serbian dauden errefuxiatu gehienak. Normalean, familia osoak dira, eta esparruetan bizi dira, hor seguruago egongo direla pentsatzen dutelako. «Oraingoz, errefuxiatuen esparruan bizitzea erabaki dugu, kalean bizitzea baino hobea delako», adierazi du Umarrek. Pakistandik etorri da familiarekin. «Baina gure helburua Serbiatik laster ateratzea da». Esparruetatik urrun bizi direnen artean, Aljeriatik iritsitakoak dira gehienak; eta, horien artean, bakarrik etorritako gizonak. Askok pentsatzen dute errefuxiatu esparruetan arazoak izan ditzaketela, eta, horregatik, nahiago dute horietatik kanpo bizi. Bi errefuxiatu profil horiek, nahiz eta bizimodu ezberdina duten Serbian, helburu bera daukate: herrialde horretatik ateratzea ahal bezain laster.\nEsparruetan dauden errefuxiatuen gabeziarik larriena osasun onari eusteko beharrezko zerbitzuena da. «Errefuxiatu esparruetako egoera ez da ona; adibidez, dauden medikuek ezin dute guztien beharretara iritsi», adierazi du Bassek. Botika falta handia dute esparru horietan. Gainera, horri gehitu behar zaio errefuxiatuek ez daukatela Serbiako txartela ospitaleetara joateko, eta horrek larritu egiten du botika faltaren arazoa. Esparruetatik urrun bizi direnek ere, noski, gabezia berberak dituzte osasunari dagokionez.\n«Errefuxiatuen gaixotasun ohikoenak azaleko gaixotasunak dira. Hona etortzen dira ez daukatelako lekurik bizitzeko, eta ez daukatelako garbitzeko aukerarik. Horregatik jarri ditugu dutxak, hemen garbitzeko aukerak izateko eta arazo horiek saihesteko», azaldu du Marko Isajlovicek, MSFren Belgradeko klinikako medikuen arduradunak. Ohiko osasun arazoak alde batera utzita, gaixotasun kronikoak dituztenek izaten dituzte zailtasunik handienak soluzio bat aurkitzeko. «Arazo handia da. Gaixotasun kroniko bat baldin badaukazu, zure medizina lortzeko preskripzio bat behar baduzu eta hori lortzeko Serbiako txartela behar duzu, errefuxiatuentzat arazo asko sortzen dira botika horiek lortzeko», kontatu du Isajlovicek.\n«Gaixo horiek galduta daude. Hona etortzen dira, eta hilabete baterako botikak lortu ditzakegu, baina hori ez da soluzioa». Arazo bera daukate premiazko ebakuntza bat behar dutenek. «Apendizitisarengatik ebakuntza bat behar zuen kasu bat izan genuen. Pertsona horiek ospitalean tratatzeko aukerarik ez dutenez, saiatu behar dugu nola edo hala bidea bilatzen tratatu ahal izateko, bestela hiltzeko arriskua izan baitezakete». Baina osasun arazo fisikoez gainera, psikologikoak ere jasan behar dituzte askok. «Depresio kasuak edo gizartetik bakartzen direnen kasu asko daude; egoera traumatikoak izan dituzte, eta psikologikoki gaizki heltzen dira asko», kontatu du Isajlovicek.\nBosnia, infernu handia\nArgi dago errefuxiatuek Serbian duten egoera ez dela ona, baina Serbian ez dute denbora asko pasatzen. Bosnia eta Herzegovinarantz jarraitzen dute bidaia, eta muga pasatzeko arazorik ez dute. Serbiako infernu txikia atzean utzita, ordea, Bosniako infernu handira iristen dira, han arazo larriagoak baitituzte. «Errefuxiatuen kontrako biolentzia gehien ikusten den lekua Kroaziaren eta Bosniaren arteko muga da», azaldu du Bassek. Errefuxiatuak Bosniaren eta Kroaziaren arteko mugara iristen direnean, izugarrizko arazoak izaten dituzte Kroaziara jarraitzeko. Pasatzea lortzen badute, gehienetan, Poliziarekin topo egiten dute, eta horiek, bortizkeriaz, Bosniara bueltatzen dituzte, legez kanpo.\nErrefuxiatu batzuk laguntza eskatzeko kartelekin, iaz, Valika Kladusan (Bosnia eta Herzegovina). Fehim Demir / EFE.\nHorri gehitu behar zaio Bosniako mugako herrietan bertako biztanleen eta errefuxiatuen arteko erlazioa ez dela ona. «Egoera politikoak Bosnian garrantzi handia dauka arazo honetan», kontatu du MSFko arduradunak. «Bosnian kantonamendutan zatituta dago boterea, eta, kasu honetan, Sarajevoko kantonamenduak ez die batere laguntzen Kroaziaren mugan daudenei». Duela bi egun, Poliziak hogei pertsona atxilotu zituen errefuxiatuentzako zentro batean piztu zen liskar batean, Kroaziaren mugan dagoen Velika Kladusa udalerrian. Joan den astean sute bat piztu zen zentro horretan, eta bizi baldintzak okertu egin direla salatu dute han dauden migratzaileek.\nIzan ere, Balkanetan dauden errefuxiatu gehienek pentsatzen dute ahaztuta daudela. Badago pertsona horiek behin eta berriro errepikatzen duten esaldi bat: «Ez gara etorri oporretan Europara, edo diru gehiago irabaztera; gure herrian hiltzeko arrisku handia daukagulako etorri gara».


Txinako MFi Certified Wireless Charger DW03 fabrika eta hornitzaileak | Lantaisi\niPhone 12, TWS eta iWatch-entzako haririk gabeko kargagailu 2-in-1 da. Appleren MFi ziurtagiria gainditu zuen eta ekoizpen masiboa lortu zuen.\nSarrera:: DC 9V-2A,DC 12V-2A\nIrteera 1:: 15W gehienez\nIrteera 2:: 3,5 W iWatch-erako\nKargatzeko distantzia:: 3-8 mm\nEstandarra/Ziurtagiria:: QI, FCC, CE, ROHS, MFI\nPisu garbia:: 194g\nTamaina:: 68*140*6,8 mm\nNegozio kreditu sendoarekin, salmenta osteko zerbitzu bikainarekin eta fabrikazio instalazio modernoekin, mundu osoko gure bezeroen artean ospe bikaina lortu dugu OEM pertsonalizatutako Txinako errota akabera ekipamendu kimikoak bobinak Haririk gabeko kargagailuaren plaka aluminiozko plaka, ongi etorria ongi etorria lankidetzan aritzeko eta garatzeko. gu! kalitate oneko eta salmenta prezio lehiakorreko salgaiak eskaintzen jarraituko dugu.\n【Kalitate handikoa】Lantaisi kargatzeko kutxak aluminiozko aleaziozko gorputza eta beira tenplatuaren diseinua hartzen ditu eta ikusmen- eta ukipen-sentsazio bikaina eskaintzen dizu. Beirazko panelak zure gailua marratuetatik babestu dezake. Karga-azalera irristagaitza den diseinu izoztua da eta 4 oin irristagaitzez hornituta dago kargatzeko esperientzia egonkor eta atsegina eskaintzeko. Etorri silikonazko esterilla independente eta irristagaitzarekin.\n【Kasuak errespetatzen】Haririk gabeko kargagailuak telefono-zorro gehienetan kargatu dezake (≤ 6 mm/0,24 hazbete) telefonoaren zorroa behin eta berriz kendu gabe. Kableen bila ibili gabe, zure gailua posizio egokian jartzen du. Kontuan izan metalezko eranskinetatik urrundu kargatzeko interferentziak saihesteko.\n【Kargaketa segurua】iWatch kargagailu magnetikoa integratua, ez da kargatzeko kablerik instalatu beharrik. Qi, CE, FCC, ROHS-ek onartua eta MFI ziurtagiri gisa egiaztatu da. Gainkargaren, gainkorrontearen eta gaintentsioaren babesaren, tenperaturaren kontrolaren, objektu arrotz detektatzeko berme integratuak, ziurtatu zure gailu guztiak guztiz babestuta daudela kargatzeko prozesuan.\n【Lortzen duzuna】1 x 2-in-1 haririk gabeko kargagailua, 1 x Kargatzeko kablea, 1 x Erabiltzailearen eskuliburua. 12 hilabeteko bermea eskaintzen dugu, 24 orduko erantzuteko bezeroarentzako arreta atsegina.\nAurrekoa: Txinako bulegoko altzariak distantzia luzeko haririk gabeko kargagailuak telefonorako distantzia luzeko kargak onartzen ditu\nHurrengoa: MFM Ziurtagiria Haririk gabeko Kargagailua MW01


Altxaera - Wikipedia, entziklopedia askea.\nAgriparen Panteoiaren altxaera\nAltxaera edo baita aurretiko bista, marrazketa tekniko edo ingeniaritza eta arkitektura eremuan, objektu edo eraikin baten proiekzio ortogonalaren irudikapen laua da, perspektiba kontuan hartu gabe eta objektu edo eraikinaren proportzio guztiak mantenduz.\nAltxaera lortzeko, elementuaren proiekzio paraleoaz baliatzen da, proiekzo paralelo hau elkarzuta den plano batean ezarriz. Sistema diedrikoaren irudikapen nagusia, altxaera da, oinplanoarekin batera. Alboko altxaerak ere ezinbestekoak dira objektu edo eraikinaren osotasunaz jabetzeko.\nEskalan egindako altxaerei esker irudikatutako gaien benetako neurriak ezagutzea posible da, horregatik ezinbesteko erabilgarritasuna du arkitekturari eta ingeneritzari lotutako irudipenetan eta ingeneritzako edo arkitekturako edozein proiektuetan behar-beharrezkoak dira.\nMultimedia: Architectural elevations\nOrriaren azken aldaketa: 14 abendua 2019, 12:55.


Asier Muniategi (Euskadiko Liburu Ganbara): “Jendearen arreta piztu nahi dugu, liburu eta diska azokaren bitartez” - etakitto.eus\nAsier Muniategi (Euskadiko Liburu Ganbara): “Jendearen arreta piztu nahi dugu, liburu eta diska azokaren bitartez”\nGaur zabaldu ditu ateak Eibarko Liburu eta Disko Azokak. Urriaren 21era arte martxan izango den azoka Udalak eta Euskadiko Liburu Ganbarak antolatu dute, elkarlanean. Urtero bezala, aurten ere literatura eta musika arloan kaleratu diren lanik berrienak erosteko aukera ederra eskainiko dute, %10eko deskontuarekin gainera. Goizez 11:00etatik 14:00etara eta arratsaldez 17:00etatik 20:30era zabalduko dute eta Untzagako harmailen ondoan egongo dira. Antolaketaz eta koordinazioaz arduratzen den Asier Muniategirekin hitz egiteko aukera izan dugu.\n– Zer ekarriko digu aurtengo azokak?\nAzken nobedadeak ekarriko ditugu eta baita aukerako liburuak eta euskal diskoak ere, dena %10eko deskontuarekin. Urtero egiten dugun moduan, bigarren asteburuan idazleen firma edo sinadura batzuk izango dira. Javier Sagastiberri, Jose Javier Abasolo, Miren Palacios… Aurten “100 urte euskara zaintzen” erakusketa izango dugu Untzagan, urte guzti hauetan Euskaltzaindiak egindako lanari egokituta.\n– Urte mordoa eman dituzu Euskal Herri osoan liburu eta disko azokak antolatzen. Zein izaten da helburua?\nAsmoa beti izaten da liburua jendearengana hurbiltzea, irakurzaletasuna bultzatzeko. Egun batzuetan behintzat, herri txiki eta handietan, liburua protagonista bihurtu eta jendearen arreta piztu nahi izaten dugu. Euskal Herrian zein estatu mailan produkzio aldetik osasuntsu gaude eta publikoak ere erantzun egin behar dio sormen guzti horri. Irakurle berriak erakartzen saiatu behar gara, liburua kalera ateraz edo liburutegiek egiten duten prestamoen bitartez. Kontua da irakurzaletasuna bultzatzea. 30 urte daramatzat lan honetan eta horrek esan nahi du jendeak erantzun egiten duela eta bide honetatik jarraitu behar dugula.\n– Eibarko publikoak badauka berezitasunik?\nOrokorrean leku guztietan berdintsua izaten da. Beharbada, askotan sasoiari erantzuten zaio eta, esate baterako, orain perretxikoen liburuak ondo saltzen dira. Edo itsasertzeko herrietako azoketan ohikoa da itsasoari lotutako liburu gehiago saltzea. Baina idazleari dagokionean, antzerako aukeraketa egiten da: publizitatearen eraginez, entzunenak diren liburuak aukeratzen dira, eta gero euskal idazleen arteanizen batzuen bueltan ibiltzen gara beti. Euskal idazleekiko lehialtasuna dagoela argi dago.\n– Liburu digitalarekin nola ikusten duzu paperezko liburuaren egoera eta etorkizuna?\nSoporte bat edo bestea aukeratu arren, gauza guztien gainetik, legearen barruan egon behar dira. Egilearen eta argitaletxeen eskubideak hor daude, eta liburu eletronikoekin arazo handi bat dago. Agian irakurriko dira, baina salmentak oso urriak dira. Heziketa kontua da. Beste herrialde batzuetan zigor handiak jartzen dira eta agian hemen ere horrelako zerbait egin beharko litzateke, batez ere egilearen eskubideak errespetatzeko.\n« Udala kezkatuta suhiltzaileen toki aldaketarekin Somos Eibar Eskubaloiak partidu garrantzitsua izango du bihar Ipuruan »


Herrian irakurzaletasuna badela igarri da asteon - Bergara - Goiena.eus\nMaite Txintxurreta 2017-04-28 10:25\nApirilaren 23ko Liburaren Nazioarteko Egunaren bueltan hainbat hitzordu izan dira azken egunotan, Udal Liburutegiak antolatuta. Gaur, Bergarako ikastetxeetako ikasleen bisita gidatua eta umeei zuzendutako ipuin kontaketa saioak izango dira.\nApirilaren 23an izan zen liburuaren eguna, eta horren bueltako hainbat ekimen izan dira asteon herrian, Udal Liburutegiaren eskutik. Oraindik, baina, ez dira bukatu ekimenok. Gaur goizean ikasleen bisitak izango dituzte, eta arratsaldean, berriz, umeendako ipuin kontaketa.\nSan Martin Agirre Herri Eskolako, Mariaren Lagundiako eta Aranzadi Ikastolako Lehen Hezkuntzako lehen mailako ikasleek liburutegira bisita egingo dute gaur goizean. Bisita horretan, Maite Frankoren eskutik ipuin kontaketa ere izango dute.\nLiburutegiko arduradun Mila Agirrezabalek dio urtero egiten dituzten bisita hauek "aukera polita" direla gainontzean liburutegi zerbitzura jotzeko ohiturarik ez dutenei ere zerbitzua ezagutarazteko.\nBestalde, arratsaldeko seietan, Maite Frankok berak beste ipuin kontaketa saio bat eskainiko du, irekia, kasu honetan, eta 3-6 urte bitarteko umeei zuzendua.\nOrain arteko ekintzez "balorazio positiboa" egiten dutela dio Agirrezabalek. Esaterako, astelehenean Patxi Larrion idazle bergararrarekin Feriatzaileak liburuaren inguruko solasaldia egin zuten Irizarren, eta 40 pertsona inguru batu ziren. Bertan bakarrik ez; izan ere, martitzenean eta eguaztenean ere ipuin kontaketa saio bana izan zen, eta deialdiok ere "erantzun zabala" izan dutela nabarmendu du.\nLiburuaren egunaren bueltakoa garai berezia izan ohi da liburutegian, baina gainontzean ere, Agirrezabalek uste du zerbitzuak baduela presentzia herrian, eta jendeak ezagutzen duela. Gainera, eskaintza gaurkotua izaten ahalegintzen dira, eta aldiro aldiro material berria ekartzen dute.\nE-book biek badute jabea\nApirilean zehar Udal Liburutegian maileguren bat egin duten guztien e-liburu bat irabazteko zozketan parte hartzeko aukera izan dute. Aurten bi e-book zozketatu dituzte, eta dagoeneko biek daukate jabea: Angelita Agirrebeña eta Raul Tercero izan dira sariaren irabazleak.\nLiburutegian azaldu dute hilabete honetan 80 pertsonatik gorak hartu dutela parte zozketa horretan.


Euskadi Literatura Sariak banatuko dira | El Diario Vasco\nEuskadi Literatura Sariak banatuko dira\nUxue Alberdi idazlea eta Maite Gurrutxaga ilustratzailea, 'Besarkada' aurkezten\nSan Telmo museoan izango da ekitaldia\nEL DIARIO VASCO Jueves, 17 noviembre 2016, 12:45\nIñigo Urkullu Eusko Jaurlaritzako jarduneko lehendakariak aurtengo Euskadi Literatura Sariak banatuko ditu ostegun honetan, azaroaren 17an, Cristina Uriarte Hezkuntza, Hizkuntza Politika eta Kulturako jarduneko sailburuarekin batera. Donostiako San Telmo museoan arratsaldeko 18:45ean hasiko da ekitaldia.\nLuis Gardek euskarazko literaturako Euskadi Saria jasoko du, 'Ehiztariaren isilaldia' lanagatik, eta Gabriela Ybarra gaztelaniazkoan, 'El colmensan' obrari esker. Haur eta gazte literaturako saria Uxue Alberdik jasoko du, "Besarkada" lanagatik.\nEuskarazko itzulpen saria Xabier Olarrak jasoko du, James Joyceren "Ulises" lanaren itzulpenagatik, eta lan literarioaren ilustrazioarena, Mikel Casalek, "Así es la dictadura" lanari esker. Euskarazko entseguko saria Mitxelko Urangak eramango du, "Tartaroa. Mina, boterea eta egia" lanagatik, eta gaztelaniazko entseguarena, Fernando Mikelarenak, "Sin piedad. Limpieza política en Navarra, 1936" obragatik.\nPaul Simon regresa hoy a Euskadi 26 años después «Gure falangistei buruzko» nobela idatzi du Jose Inazio Basterretxeak


Hiru irteera antolatu ditu Baigera jubilatuen elkarteak irailerako | El Diario Vasco\nAzpeitiaHiru irteera antolatu ditu Baigera jubilatuen elkarteak irailerako\nAZPEITIA. Domingo, 14 julio 2019, 00:27\nBaigera jubilatuen elkarteak hainbat irteera antolatu ditu irailerako. Udako oporrak tartean izanda, eta abuztuan bulegoa itxita izango denez, izenemateak astelehenean zabalduko dira. Antolatzaileek, data bereziak izanda, inskripzioa azken momentura arte ez lagatzea gomendatzen dute.\nLehen irteera Meaga, Askizu eta Getariara izango da. Irailaren 7an egingo dute mendi irteera. Lineako autobusean egingo dute Meagarako bidaia. Hamaiketakoa egingo dute Getariako jubilatuen elkartean eta 13:00ak aldera itzuliko dira. Izena emateko epea astelehenetik irailaren 5a arte izango da zabalik. Prezioa 15 eurokoa da.\nBigarren irteera Leitzako Peru Harria ezagutzera izango da, irailaren 19an, goizeko 9:00etan irtenda. Izen ematea irekita egongo da uztailaren 15etik irailaren 16ra bitartean. Bazkaria barne, 35 euroko prezio izango du irteerak.\nAzkenik, irailaren 22tik 28ra bitartean Gaztela Mantxara bidaia antolatu dute jubilatu eta pentsiodunek. Izena emateko epea hil honen 15etik irailaren 5era arte izango da zabalik. Prezioa 442 euro da.\nBulego orduetan egin beharko dira inskripzioak. Horretarako astelehenetik ostegunera izango da zabalik, 10:30etik 12:30era bitartean.\nYa están a la venta las entradas para el próximo festival de recortadores Tourraren Pirineoetako hiru etapa ikusteko autobusa antolatu dute


Arkatza altxa gabe\nIrudi edo forma geometriko desberdinak erakutsiko zaizkie, eta paperean idazteko eskatuko zaie, arkatza altxa gabe eta lerro beretik bitan ez pasatzen saiatuz. Azkenik, arazoak konpontzeko dauden moduei buruz hausnartuko dute.\nEgin ditzakegu operazio matematikoak hizkien bitartez? Zein pausu eman behar ditugu hitzak deszifratzeko? Eta zein pausu eman behar dira eguneroko arazoak eta gatazkak konpontzeko?


Berriak Archives - Page 4 of 7 - Antzuolako alardea\n2016ko alardeko entseguak\nBuruzagia, Mairu erregea, Mairuaren guardia, estandarteduna, banderaduna, gastadoreak, ofiziala eta Valen.\nAlarde eguna ospatzeko aldaketa bat baino gehiago egon dira. Orain ohikoa bada uztailaren hirugarren asteburuko zapatuan ikustea, 1980a baino lehen abuztuan ospatzen zen Gehiago irakurri →\nKultura Ondarearen Zuzendaritzak eta Mondragon Unibertsitateko ikus-entzunezko komunikazio Sailak 2014-2015 ikasturtean beren elkarlana jarraitu dute. Ondare ez-materialari buruzko gradu bukaerako lana burutu dute, hain zuzen ere. Gehiago irakurri →\nAntzuolako alardea Donostia 2016n\nAntzuolako alardearen ahotsa ”Herri Zahar, Andra Berri” Biltzarrean entzun zen, bertan parte hartu baitzuen Alardearen Elkarteko Pilar Etxanizek. Gehiago irakurri →\nAntzuolako alardea egokitzeko egin zen prozesua eredugarritzat jo du Ikastolen Elkarteak eta lan tresnatzat erabiliko du. Gehiago irakurri →\nEskerrik asko Patxi, guztiokin konpartitu nahi izan duzulako! Gehiago irakurri →\nAntzuolako bandera Azpeitiko danborradan\nAzpetiko Ikasberri ikastolak Antzuolako bandera aterako du San Sebastian eguneko danborradan, azken urteetan egin ohi izan duen bezala. Gehiago irakurri →\nAntzuolan urtero ospatzen dugu Muez eta Salinas de Oro tartean dagoen Baldejunkeran izandako borrokaldia eta bertan antzuolarrok ustez izandako parte-hartzea. Gehiago irakurri →\nValen Moñux La Traviataren eszena eta eszenografia arduraduna\nValen Moñux, Antzuolako alardearen zuzendari artistikoa, izango da La Traviata operaren eszena eta eszenografia arduraduna. Gehiago irakurri →\nAlardearen elkarteak eta Antzuolako Udalak eskerrak eman nahi dizkizue alardean parte hartu duzuen denoi, guztia primeran atera delako. Gehiago irakurri →


Belaunaldien arteko jolasak Alhama BHIn - Belaunaldien arteko jolasak Alhama BHIn - Dpto - Educación\nBelaunaldien arteko jolasak Alhama BHIn\nBelaunaldien arteko jolasak Alhama BHIn - Belaunaldien arteko jolasak Alhama BHIn - Dpto\nangle-left Belaunaldien arteko jolasak Alhama BHIn\nGaur, apirilaren 29an, Belaunaldien arteko Elkartasunaren eta Lankidetzaren Europako Eguna ospatzen da. Horregatik, ALHAMA BHIk publikoki eskertu nahi die institutuarekin lankidetzan ari diren Corellako ehule emakumeei.\nIaz, Bizikidetza Batzordeak, jolas aktiboen testuinguruan, institutuko zuhaitz batzuk lanekin ehuntzea proposatu zuen. Helburua zen ikasleak ikastetxea bere espazio gisa sentitzea, horrela sortu zen "gure Omako baso txikia" sortzeko ideia.\nAurten, pandemia gorabehera, ikasleek berriro eskatu zuten jolas-jarduera horri ekiteko, Corellako emakume ehuleen laguntzarekin hazi baita. Zentroak boluntario horiekin harremanetan jarri ahal izan du, Corellako Udaleko berdintasunerako teknikariari esker.\nJolas-orduak aberastu egin dira Mila eta Inesen laguntzari esker. Herriko bi emakume ehule dira, eta modu altruistan eta desinteresatuan joaten dira institutura astean bitan, ikasleekin beren esperientzia, ideiak eta lana erabiltzen maisutasuna partekatzeko.\nJolas aktibo horiek esperientzia aberasgarria izaten ari dira, bai erretiratu horientzat bai ikasleentzat. Belaunaldien arteko komunikazioa arina da eta giro lasaia.\nESKERRIK ASKO ekimen hau aurrera ateratzeko parte hartu duten eta lagundu duten guztiei!


Nanoteknologiaren arloko industria berri indartsua osasunaren sektorean - SPRI\nSPRI » Ris3 euskadi » Nanoteknologiaren arloko industria berri indartsua osasunaren sektorean\nNanoteknologiaren arloko industria berri indartsua osasunaren sektorean\nSPRI Taldeko zuzendari Alexander Arriolak esan du badirela Euskadin bioteknologiaren arloko 15 konpainia baino gehiago produktu berriak garatzen ari direnak. Arriolak asteartetik ostiralera bitartean Barakaldoko BECen egin den Imaginenano 2015 azokaren azken jardunaldian esan du Euskadi “bieskualde txiki baina indartsu” bihurtu dela.\nEuskadik apustu irmoa egin du nanoteknologiaren inguruan sortu den industria berri horren alde. Barakaldoko BECen egin den Imaginenano 2015 azokaren (nanoteknologien eta nanozientzien esparruko Europa osoko ekitaldi handienetakoaren) hirugarren eta azken jardunaldian SPRI Taldeko (Ekonomiaren Garapen eta Lehiakortasun Sailaren menpeko enpresen garapenerako agentziako) zuzendari Alexander Arriolak esan du Euskadi “bieskualde txiki baina indartsu” bihurtu dela. Euskadik nano teknologiaren ekosistema bat du, non nanozientzien eta nanoteknologiaren arloko 200dik gora enpresa biltzen baitira.\nArriolak nanoteknologia eta osasuna izan ditu hizpide bere hitzaldian eta azpimarratu du nanomedikuntzak iraultza ekarri duela pertsonak diagnostikatu eta tratatzeko esparrura eta askotan gastuak murriztu direla. SPRI Taldeko zuzendariak Euskadin sektore honetan sortzen ari diren “produktu desberdinak” nabarmendu ditu eta baita ere aipatu du bioteknologiaren arloko 15 konpainia baino gehiago daudela “beren prozesuetan mikro eta nanoteknologiak aplikatzen dituztenak produktu berriak garatzeko”.\nArriolak Euskadiko nano sektoreko enpresen arrakasta azpimarratu du eta adibide bezala aipatu du Europako Batzordeak nanomedikuntzaren arloko euskal proiektu bi aukeratu dituela aurkeztutako 18 proiektuetatik. Proiektu horien bidez fabrika pilotuak eraikiko dira nanofarmakoak ekoizteko.\nSektore honek Euskadin duen indarraren adierazle, Arriolak esan du SPRIk eta ASEBIO-Bioteknologiako Espainiako Elkarteak bi urterik behin antolatzen den Biospain azokaren zortzigarren edizioa antolatuko dutela. Bilbon egingo da datorren irailean. Biospain bioteknologiaren arloko mundu mailako ekitaldi garrantzitsuenetako bat da.\nSPRI Taldeko Ekimen Estrategikoen arloko arduradun Cristina Oyonek Eusko Jaurlaritzaren zeregina azaldu du nanozientzien esparruan eta esan du esparru hori Euskadi RIS3-espezializazio adimenduko estrategiaren barruan txertatuta dagoela. Oyónek EAEn dauden hiru zentroen (nanogune, biomagune eta mikrogune) bidez gauzatzen diren ekintzak erakutsi ditu eta baita ere esan du lankidetzazko harremana dagoela unibertsitatearekin, Biodonostia bezalako osasun zentroekin eta Tecnalia, Gaiker, Ik4 Cidetec eta Vicomtech bezalako teknologi zentroekin.\nMetalean inprimatzeko Estatuko lehenengo 3D SLM inprimagailua garatu du SamyLabs enpresak


Euskararen normalizazio oinarrietatik hizkuntza bakoitzari funtzio propioak zehaztera — TUlankide MONDRAGON\nEuskararen normalizazio oinarrietatik hizkuntza bakoitzari funtzio propioak zehaztera\nKide kooperatibaren praktika ezagutu ahal izan zen maiatzaren 6an eginiko Euskara Foroan, Otaloran.\n15 kooperatibetako ordezkariek hizkuntzen funtzio propioak izan zituzten hizpide, Otaloran, Korporazioko Euskara Mahai Teknikoak antolatutako saioan.\nZuriñe Arakistain, KIDE kooperatibako pertsonal buruak eta euskara koordinatzaileak, kooperatibako hizkuntzen politika orokorra eta kudeaketa sisteman txertatzeko prozesua aurkeztu zuen. Izan ere, euskara gainerako hizkuntzen mailara ekartzeko eta hizkuntza bakoitzari bere funtzioak aitortzeko urte eta erdi iraun duen prozesua garatu dute.\n2017ko urte hasieran Hizkuntza Politika eta hizkuntza irizpideak lantzeko lantaldea sortu zuten kooperatiban, ondorengo hauekin osatua; Kontseilu Errektoreko ordezkaria, finantza zuzendaria, giza baliabideetako zuzendaria, sistemen arduraduna, marketin arduraduna, arrisku eta kreditu arduraduna, bulego komertzialeko burua eta komertziala. Irizpideak zehazteko Bikaineko Erreferentziazko Marko Estandarra erabili dute eta MONDRAGONeko Euskara normalizatzeko oinarriak kontuan hartu dituzte. Bertan, hizkuntzen aniztasuna onuragarria dela aintzat hartuta, KIDEn erabiltzen diren hizkuntzei bere lekua aitortu nahi izan zaie. Lekuan lekuko hizkuntzen erabilera bermatzeko eta komunikazio eraginkorra ziurtatu ahal izateko, ondorengo hizkuntza hauei funtzio propioak zehaztu zaizkie: euskara, gaztelania, ingelesa, txinera, frantsesa, portugesa, errusiera, alemana, katalana eta valentziera.\nEuskal Herriko languneetan euskara lehenetsi da, ahal den heinean euskara hutsezko komunikazioa bultzatuz. Egun, hizkuntzen kudeaketa erakundeko kudeaketa sistema integralean txertatzeko bideak lantzen ari dira eta epe motz-ertainean politika horien aplikazioa bermatzeko praktikak garatuko dituzte. Zuriñek azaldu bezala, arrakastarako gako nagusia Euskara Batzordea eta Prozesuetako arduradunen arteko elkarlana bultzatzea izango da; izan ere, funtzio zehatz horiek prozesuetan txertatzeko urratsak erakunde osoan aplikatu beharko dira.\nPraktika ezagutu ondoren, bertaratutakoen artean hizkuntzen kudeaketarekin lotutako kezkak eta erronkak partekatu genituen.


Ilustrazioa: Aldaketa sozio-ekonomiko eta politikoak – Irakasle Ikasle\nNola sortu zen munduaren ikuspegi modernoa?\nImmanuel Kant “mugimendu ilustratu” izenaz ezagutzen den korronte filosofikoaren ordezkarietako bat da. Mugimendu honek egungo gizarte ikuspegiaren oinarria sortu zuen (politika, erlijio, moralean). Kanten pentsamenduak eragin nabarmena izango du mundu ikuskera honetan eta baita arlo teorikoan (zientzian).\nBatetik, aldaketa sozio-ekonomiko handiak eta monarkia absolutuen jaitsierak gizarte eta politika antolaketa berriak ekarri zituzten\nBestetik, Ilustrazioa mugimendu kultural eta filosofikoa da ere: gizakiaren irudi berri baten sorrera eta eguneko gizartearen pentsaeraren hazia\nNahiz eta errealitatean banatuezinak izan, hemen bi atal ezberdinetan azaltzen saiatuko gara. Historia, ekonomia eta politika, eta kultura, filosofia eta gizartea\nXVIII mendea antzinako erregimen feudalaren amaiera eta burgesiak ezarritako antolaketa sozial berriaren etorreraren garaia da.\n15. diapoa: Klik irudian gehiago ikusteko\nTradiziozko nekazaritzan eta eskulanean oinarrituriko egitura zaharretik gizarte moderno industrialerako bidea XVIII mendean prestatzen da. Mendearen hasieran biztanle gehienak nekazariak ziren baina industria iraultzaren hasiera eta merkataritzaren itzelezko garapenak burgesiaren goratze prozesua ahalbidetu zen: Kolonietatik Europako industriaguneetara lehengaien garraioa aberastasun iturri bilakatu zen; eta garraiobideen garapenak barne merkataritza indartu zuen. Egoera honek ekoizpen-jarduera berriak ekarri zituen: manufakturak, ontzigintza, ehungintza, banka, lanbide liberalak, esklabo salerosketa, kontrabandoa, etab.\nXVI eta XVII mendeko katoliko eta protestanteen arteko erlijio-gudek, burgesiak bultzatu nahi zuen aurrerakuntzari eta merkatari elkartrukeari izugarrizko oztopoak jartzen zizkieten. Etengabeko gatazkan, herrialdeak txirotu ziren eta nekazari eta nobleak zorrez itota zeuden.\nXVIII mendearen hasieran populazioa bikoiztu zen.\nEgitura feudal anakronikoak ezinezkoa zuen krisi ekonomikotik atera, eta egoera jasanezina bilakatu zenean klase zigortuenak (nekazaleria eta burgesia, hirugarren estamentuak, alegia) matxinatu ziren eta antzinako ordena aldatu zuten. 1789Ko Frantziako Iraultzatik aurrera estamentuko gizartea betiko hondoratu zen Europan eta bere ordez gizarte klasista ezarri zen, non pribilegioen ordez jabetza eta kapitalak erabakiko dute eskala sozialeko postua eta estatusa.\nThe Third Estate carrying the Clergy and the Nobility on its back\nBurgesiaren garapena urriagoa izan zen zenbait lurraldetan (Prusia eta Espainia adibidez) Despotismo Ilustratua izenaz ezagutzen den gobernu mota berezia sortu zen. Erregeak filosofoez inguratu ziren eta ilustrazioaren zenbait ideia bereganatu zituzten, hala nola, Jainkoarengandik eratorritako boterea ordezkatzen duen kontratu sozialaren ideia, erlijio tolerantzia eta kultura babespena, beti ere botere zentralizatu eta indartsu batetik kudeatuak. Horrela, jantzi berria zeramaten monarkia absolutuak eratu ziren. Despotismo Ilustratuak, absolutismoari uko egin gabe, estatuaren modernizazioa ekarri zuen. Dena herriarentzat baina herria gabe” lemapean, Despotismoak botere absolutua sasi-paternalismotik zilegitzen zuen, herriaren zoriontasun eta aurrerapenaren aitzakiaren bidez. Errege absolutu eta intelektualen arteko aliantza bitxi hau interesengatik egindako ezkontza bezala uler daiteke: alde batetik, erregeek, ideia berriez baliatuz, beraien boterea justifikatzen dute; eta bestetik, ilustratuak eta burgesak bere interesak babesten dituzten erreformak lortzeko estatuaz baliatzen dira.\nBideoan Prusiako Despotismo ilustratua, Amerikako Independentzia adierazpena, eta Frantzian Giza Eskubideen aldarrikapena eta iraultza bere protagonisten eskutik azaltzen ditu\nFrederiko IIa Handia (0:00-18:01) Thomas Jefferson (18:00-31:40) Nicolas de Condorcet (31:40)\nMugimendu ilustratuaren sorrera Ingalaterran izan zen. 1688ko “La Gloriosa” izeneko iraultzaren ondoren erlijio tolerantzia giroa eta ikerkuntzarako askatasuna (geroago ilustratu frantsesek eredutzat hartuko zituztenak) finkatu ziren.\nHiru dira, batez ere, Ilustrazio ingelesak utzitako emariak:\nZientziaren eredu hipotetiko-deduktiboa: Newtonek heliozentrismoaren iraultza zientifikoa burutu zuen eta handik aurrera behaketan oinarritutako zientzia-eredua finkatu egingo da. Filosofian esperientziaren garrantzia enpirismo ingelesean islatuko da: F. Bacon, J. Locke, D. Hume, G. Berkeley.\nParlamentarismoa eta botereen banaketaren aldeko joerak (judiziala, exekutiboa eta legegilea) eragin handia izango du bai maila teorikoan (gaurko pentsamendu liberalaren korrontearen sorrera) bai praktikoan: Erregimen Zaharraren erorketa, Estatu Batuetako Independentziaren Aldarrikapena, Frantziar Iraultza, Giza eta Hiritar Eskubideen Adierazpen unibertsala\nErlijio Naturala: dogma, errebelazio eta misteriorik gabeko sinesmenak Humek “Erlijio Naturalaz elkarrizketak” liburuan jorratu zituen.\nIlustrazio frantsesak, batez ere, aurrerakuntzaren ideia landu zuen. Hango garaiak (Ilustrazioarenak alegia) iraganeko edozein garaikoak baino askoz hobeak zirela pentsatzen zuten. Honen ondorioz Ilustrazio frantsesak ezaugarri baikorra hartu zuen. baina salbuespen garrantzitsua izango da Rousseaurena berak aurrerakuntzaren moralik eza salatu egin baitzuen.\nEnpirismo ingelesaren eraginak (batez ere Newtonen bidez) eta tradiziozko arrazionalismo frantsesak bat egiten dute eta honen ondorioz arazo guztien azterketarekiko eta argien azalketarekiko joera sortaraziz. Gerora arrazionalismoaren eta enpirismoaren sintesia Kantek egingo du.\nIlustrazio frantsesak intolerantzia erlijiosoa eta arbitraltasun politikoaren aurkako gurutzada bultzatzen zuen batez ere (eta honen ondorioz batzuk ondorio latzak jasan izaten zituzten). Tolerantziaren aldeko jarraitzailerik nagusiena Voltaire dugu. Bera ere erlijio naturalaren alde azaldu zen. Pentsamendu politikoari dagokionez, Montesquieu (botereen banaketa) eta Rousseau (herri subiranotasuna eta demokrazia zuzena) nabarmendu ziren. Pentsaera ilustratu frantsesa aberats oso eta guztiz ezberdinekoa izan zen, modu guztietako pentsalariak izanik, haien artean bai humanistak (Diderot, D’Alanmbert, Condillac), bai materialistak (La Metrie, Hollbach, Helvetius).\nIlustrazio alemana beranduago hasi zen eta Ilustrazio frantsesaren eraginaren menpean zegoen. Artean, XVIII mendean Alemaniak ez zuen Estatu bateratua osatzen; aitzitik, bere lurraldeak Estatu nolabait independenteak ziren. Gizarteak feudal izaten jarraitzen zuen; boterea aristokraziaren esku zegoen, burgesia ahula zen bitartean. Giro filosofikoa arrazionalismoaren eraginpean zegoen (Leibnitz, Wolff). Mundu ilustratua goiko burgesiara mugatzen zen Prusiako Federiko II- aren babespean). Federiko II. a Alemania gaurkotu eta bateratu nahi zuen. Hartarako ideia ilustratuak zuzenbide eta arauetan sartzen, hezkuntza eta zientzia bultzatzen saiatzen da Voltairengana joz haren kontseilu bila. Federiko II. aren erregimena “Despotismo Ilustratuaren ” eredutzat har daiteke. bere lema hauxe izango da: “Dena herrirentzat baina herririk gabe“. Beraz, ez dira frantsesak bezain erradikalak. Erregearen botere absolutua, onartzen dute –ilustratua delako-, eta aurreko ohituren aldaketa beharrezkotzat jotzen du ere.\nXVIII. mendeko lehendabiziko urteetan matematika eta arrazionalismoa modan zeuden Wolff filosofia mailan nabarmenduz. Gerora Lessing izango da pentsalarik ezagunena.\nEta azkenik Kantek ospe handia hartuko du: ia ideia ilustratu guztiak onartu eta bultzatu zituen. Newtonen zientzia miretsi eta Frantziar Iraultza laudatu zuen. Baina bere herrian erregearen laguntza beharrezkoa zela uste zuen. Testuinguru honetan prentsarako bere artikulu ospetsua, –Zer da Ilustrazioa? Galderari erantzuna– idatzi zuen. Artikulu honetan herrien heldutasuna pentsamendu eta adierazpen askatasunaren bidez emango zirela baieztatzen du.\nEuskal Herrian, ordez, aztarna gehiago dugu, batez ere hemengo aristokrazian eta burgesian. Haien artean aipa daitezke Munibe (Marqtths de Peñaflorida), Larramendi, Samaniego eta Elhuyar anaiak. Ilustratuek bultzatua Bergarako Mintegia (Unibertsitatea) eta hainbat erakunde sortu egin zen, “Sociedad de Amigos del Pais”, delakoa bezalakoa. Egoitza Azkoitian zeukaten eta astero hantxe biltzen ziren zerbaitez hitz egiteko, aste batean Matematikaz eta beste astean teknikaz e.a. Europako aurrerakuntza hona ekartzea nahi zuten bai zientzia arloan bai teknikan. Isla Aita, jesuitak, ironiaz “Caballeritos de Azkoitia” deitu zien. Menendez Pelayok “heterodoxotzat” hartu zituen baina ez dago garbi Ilustrazioaren filosofia antiklerikala onartuko zutela. Agian hemengo Inkisizioak ez zuelako onartuko.\nEspainian Ilustrazioaren eragina ahula eta laburra izan zen Jovellanos eta Feijoo ilustraturik aipagarrienak izanik.\nIlustrazioa: Aldaketa filosofiko-kulturalak >\n2016-03-07 2016-04-02 amaiafilobatxilergoa,Ilustrazioa,kant\nAurrekoa Previous post: Kant: Hiru galdera eta bizitza bat\nHurrengoa Next post: Ilustrazioa: aldaketa filosofiko-kulturala


Master ofizialen Ikasketetarako Deusto Bekak | Bekak eta laguntzak | Deusto\nMaster ofizialen Ikasketetarako Deusto Bekak\nDeustuko master ofizialen Ikasketa Bekak\n"Deusto Beken Programa"ren helburua Master ofizialeko ikasleek besteek dituzten aukera berak izan dezatela sustatzea da. Horretarako, laguntza ekonomikoa emango du.\nEusko Jaurlaritzako Beken Deialdi Orokorrean edo Hezkuntza Ministerioko Beken Deialdi Orokorrean derrigorrez eskatu beharko da.\nDBS eko Masterren ikasleak Programa de Becas Deusto Business School - Fundación Vizcaína Aguirre ren bekak bakarrik eskatu ditzakete. Beka orokoren ordekoak bait dira.\nBeka hauek sariketa-lehiaketa eregimenean ematen dira.\n%20tik %40rainoko deskontua egiten da Deustuko Unibertsitateko matrikularen zenbatekoa (hasierako ekarpena eta aitorpen tasak salbuetsita, halakorik balego).\nMaster mailaren unibertsitate titulurik ez edukitzea.\nMasterrera sartzeko ikasketetan 6 edo gorako batez besteko nota edukitzea.\nGraduko Deusto Beka deialdi orokorrean ezarritako errenta eta ondare mugak ez gainditzea.\nIralaren 1etik 30ra arte\nDeustuko Beka Programaren barruan beka eskaera aurkezteak dakar Deustuko Unibertsitateko Beken Zerbitzuari baimena ematea, eskatutako bekaren gaineko ebazpena emateko beharrezkoak izan daitezkeen ikasle eskatzailearen datuak esturatu edo egiaztatzeko.\nEskaera aintzat hartzeko, ondiko dokumentazioa erantsi behar duzu, zure kasuaren arabera.\nMasterrean lehenengoz matrikulatzen direnentzat: Masterrean sartzeko beharrezko ikasketei dogien ikasketa espedientea (DUko tituludunek ez dute agiri hay ekarri behar) Espedientean batez besteko kalifikazioa jaso behar da.\nMasterra egiteko motibazio akademiko eta pertsonala jasotzen duen idatzia.\nAdministrazio-egoitzaren edo erroldaren ziurtagiria. Bertan etxean bizi diren pertsona guztien zerrenda jasoko duena.\nGurasoen eta Familia-unitateko kide konputagarri guztien 2015ko PFEZ aitorpen osoarenfotokopia, edo aitorpenik ez dela egin egiaztatzen duen Ogasunaren agiria.\nPFEZ aitorpena aurkeztu beharrik ez duten familiako kide konputagarrien kasuan, ekitaldi horretako lan etekinen Ogasun Saileko egiaztagiria.\nFamilia-unitateak pasadan kurtsoan isan dituen baina PFEZ aitorpenean zhazturik ageri ez diren diru-sarrera guztien ziurtagiriak (langabeziakoak, pentsioak, sustapen-fonfoetatik jasotako diru-sarrerak, etab.).\nDibortzio edo banantze goeretan, ez jagolea den gurasoaren PFEZaren kopia, hitzarmenaren aurauemailearen fotokopia, jasotako pentsioaren zenbateko eguneratua edo halakorik ez dela jaso egiaztatzen duen agiria.\nEskatzailearen zurztasunaren egoeran dagoela adierazten duen agiria\nDena dela, Beken Zerbitzuak beharrezko deritzon dokumentazio guztia eska dezake.\nEskatutako laguntza ukatu ahal izango da, baldin eta aurkeztutako dokumentazioan bizikidetza unitateko baliabideen gutirakoan, justifikatutako sarrerak gastuak baino txikiagoak direla ikusten bada, eskaeran aurkztutako informazioaren eta kanpoko beste adierasle batzuen arabera.\nEstatu espainiarrean bizi ez diren ikasleek dokumentazio horren ordez, bizi diren herrialdeko bakiokideak aurkeztu behako dituzte.\nEskatzen den dokumentazio osoa aurkezten ez bada, atzera botako da eskaera.\nEbazpenak idatziz bidaliko dira, 3 hilabete gehieneko epean, eskaerak aurkezteko epea amaitzen den datatik hasita.\nGasteizko Egoitza Arriaga Atariko Kalea 62, Azpikoa01013 - Gasteiz945 030 333becas.vitoria@deusto.es\nGasteizeko Egoitzaren ordutegia kontzultatzeko: www.egibide.org


Kolorez eta umorez beteta dator Sanjuandegiko Azoka Herritik - Uztarria (Azpeitia)\n2018ko aza. 29a, 19:09\nSanjuandegiko Azoka Herritiken sustatzaileak. (Ihintza Elustondo) Ikusi haundiago | Argazki originala\nBeste urtez batez, Sanjuandegi auzoko plaza kolorez, umorez, artelanez, elkartasunez eta goxotasunez betetzera dator Azoka Herritik. Abenduaren 15ean, larunbata, egingo dute, 10:00etatik 14:00etara, eta neguko egun hotzari epeltasuna ematea da antolatzaileen helburua, "betiko moduan, elkarlanean, txikitasunean eta herritik". XJ Auzolanean taldeak eta Azoka Herritik egitasmoan biltzen diren herriko talde eta sektore ekonomiko ezberdinek sustatu dute azoka, Azpeitiko Udalaren laguntzarekin.\nEguneroko lana plazaren bueltan jarriko dute azokaren bidez, "elkarrekin, goxatzeko, entzuteko eta dastatzeko". "Txikitik, auzotik, eragitea da gure xedea, tokiko sorkuntza eta ekoizpenari bide ematea, zentzuzko kontsumoa bultzatzea, kaleetako bizitza soziala indartzea eta auzolanaren zein elkarlanaren bidez, herri eta auzo justu eta bizi bat lantzea", azaldu dute antolatzaileek. Auzoetan egitasmoak garatzeak eta "txikitik eragiteak" helburu horri erantzuten dio, haien arabera.\nEragileak bat eginda\nAskotariko herritarren eta eragileen arteko lanak egiten du azoka posible, sustatzaileen esanetan. "Herrian nahiz auzoan bizitzeko, kontsumitzeko, lan egiteko eta gozatzeko modu berriak sortzen dihardugu guztion artean, eta horren isla izango da abenduaren 15ean egingo dugun Sanjuandegiko azoka".\nUrtero bezala, askotariko eskaintza izango da azokan. Goizean goizetik, auzoko plazari itxura aldatuko diote, eta 10:00etarako prest izango dute azoka. Bertan, baserritarrek bertako eta garaiko barazkiak, gaztak, ogiak eta abar eskainiko dituzte; herriko kooperazio taldeek beren proiektuak ezagutaraziko dituzte; Elkar-ekinek bigarren eskuko azoka jarriko du – liburuak, arropa, sukaldeko tresnak, altzariak eta antzeko produktuak... eskuratu ahal izango dira–; artisauek postuak jarriko dituzte; Elikaguneko kideak eta Azpeitiko Argazki Elkartekoak ere bertan izango dira; eta jan-edaneko postuak ere egongo dira. Kultur ekintzarik ere ez da faltako; besteak beste, Iagomago izango da auzoa magiaz betetzen. Antolatzaileek jakinarazi dutenez, "azken hariak" lotzen ari dira, eta "laster" jakinaraziko dute egitarau osoa.


Koruko Andra Mariaren Basilika – Organos Santamaria\nXII. eta XIII. Mendean eliza erromaniko baten esparru berberean kokatzen da gaur egungo Donostiako Koruko Andra Maria Basilika. Garai bateko eliza hura Nafarroak erregeek agindu zuten eraikitzea, 1522.urtetik 1560.urtera Espainiako errege ziren Austriarrek estilo gotiko eta errenazimentuan handiagotutakoa.\n1688. urtean, egoitzaren atzealdean kokaturik zegoen Mota Gazteluko bolborazko biltegiek eztanda egiten dute, eliza guztiz kaltetuz.\nPedro Ignacio Lizardi eta Miguel de Salazar arkitektoen proiektuetan oinarrituta, 1743.urtetik aurrera berreraikitze lanak hasi ziren, gaur egun antzeman dezakegun itxurara iritsi arte.\n1813. urteko Abuztuaren 31an hiriak sutan ageri da tropa ingeles eta frantsesen arteko gatazka dela eta. Donostia osoa erre egin zen, kale bat ezik: Andra Mariatik Bizente Deuna elizara igarotzen den kalea, gaur egun Abuztuak 31 deritzona.\nEgoitzaren egitura 1771.urtean amaituriko altuera berbereko hiru nabez osaturiko areto solairu batek osatzen du, gurutzeria-gangaz estalita.\nHorma hilobiaren isla duen aldamenetik ezartzen da egoitzarako sarrera, biziki hornitutako bi gaztelu ederrez inguratuta. Hilobian Sebastian Martir Deuna ikus daiteke, hiriko patroia.\nEgoitza barnean hor dugu santua ere, Luis Bocciak 1819.urtean burututako margo lan batean.\nEliza barnean erdiko eta aldeetako erretaulak adierazkorrak dira; estilo klasikokoak, Diego de Villanueva eta Francisco Azurmendik eginak dira. Sebastian Deunarekin batera Donostiako patroi den Koruko Ama Birjinan oinarritzen da erdiko erretaula. Berrogei zentimetroko egurrezko tailua da Ama Birjinaren irudia, XV. edota XVI. mendeetakoa. Gozotasuna adierazten duen larruazal beltzaraneko itxura du.\nElizaren behealdean korua azaltzen da, eskailera batez lotuta. Aulkiteria erdizirkular bat nabarmentzen da, Francisco Bocente y Mendiak egina, eta nola ez: Cavaillé-Collek eraikitako organo erromantiko handia, azken hau 1863.urtekoa. Organoaren fatxada garai bateko organo barrokoarena da.\nEliz egoitza basilika gisa 1973.urteko Otsailaren 12an izendatu zen.


Saint-Ouen-d'Aunis - Wikipedia, entziklopedia askea.\nValérie AMY-MOIE (2014-2020)\n46° 13′ 33″ N, 1° 02′ 07″ W / 46.225833333333°N,1.0352777777778°W / 46.225833333333; -1.0352777777778Koordenatuak: 46° 13′ 33″ N, 1° 02′ 07″ W / 46.225833333333°N,1.0352777777778°W / 46.225833333333; -1.0352777777778\nAndilly (Charente-Maritime), Longèves, Sainte-Soulle, Saint-Xandre, Vérines eta Villedoux\nSaint-Ouen-d'Aunis Frantziako udalerria da, Charente-Maritime departamenduan dagoena, Poitou-Charentes eskualdean. 2013an 1.436 biztanle zituen.\n2007an Saint-Ouen-d'Aunis udalerrian erroldatutako biztanleak 1.200 ziren. Familiak 386 ziren, horien artean 44 pertsona bakarrekoak ziren (44 bakarrik bizi ziren emakumeak eta 44 bakarrik bizi ziren emakumeak), 111 seme-alabarik gabeko familiak ziren, 200 seme-alabak dituzten bikoteak ziren eta 31 seme-alabak dituzten guraso-bakarreko familiak ziren.\n2007an 423 etxebizitza zeuden, 395 familiaren etxebizitza nagusia ziren, 11 bigarren erresidentzia ziren eta 16 hutsik zeuden. 416 etxeak ziren eta 6 apartamentuak ziren. 395 etxebizitza nagusietatik 359 bere jabearen bizilekua ziren, 33 alokairuan okupaturik zeuden eta 3 doan lagata zeuden; 8 etxek bi gela zituzten, 29 etxek hiru zituzten, 135 etxek lau zituzten eta 223 etxek bost zituzten. 347 etxek euren parking plaza propioa zuten azpian. 119 etxetan ibilgailu bat zegoen eta 260 etxetan bat baino gehiago zituzten.\nSaint-Ouen-d'Aunis udalerriko biztanleria-piramidea 2009an .\n2007an lan egiteko adina zuten pertsonak 786 ziren, horien artean 606 aktiboak ziren eta 180 inaktiboak ziren. 606 pertsona aktiboetatik 565 lanean zeuden (304 gizon eta 261 emakume) eta 41 langabezian zeuden (17 gizon eta 24 emakume). 180 pertsona inaktiboetatik 64 erretiraturik zeuden, 52 ikasten zeuden eta 64 "bestelako inaktibo" gisa sailkaturik zeuden.\n2009an Saint-Ouen-d'Aunis udalerrian 414 unitate fiskal zeuden, 1.183,5 pertsonek osaturik. Pertsona bakoitzeko diru-sarrera fiskalaren mediana urteko 19.216 euro zen.\n2007an zeuden 31 komertzioetatik, 1 janari enpresa zen, 8 eraikuntza enpresak ziren, 8 ibilgailuen saltze eta konpontze enpresak ziren, 4 ostalaritza eta jatetxe enpresak ziren, 1 informazio eta komunikazio enpresa zen, 1 finantziazio enpresa zen, 2 zerbitzu enpresak ziren, 1 administrazio publikoko enpresa zen eta 5 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 12 zerbitzu publikoetatik, 1 funeraria zen, 1 ibilgailuen konpontzeko eta nekazaritza tresnetako lantokia, 1 igeltseroa, 4 zurginak, 2 iturginak, 1 argiketaria, 1 ile apaindegia eta 1 jatetxe.\n2000. urtean Saint-Ouen-d'Aunis udalerrian 9 nekazaritza-ustiategi zeuden.\nWikimedia Commonsen badira fitxategi gehiago, gai hau dutenak: Saint-Ouen-d'Aunis\nOrriaren azken aldaketa: 22 abendua 2016, 10:38.


Aldundiak 33 proposamen jaso ditu EtxeTIC erronkan planteatutako beharrizanetarako konponbideak dituzten 30 erakunderen eskutik - Área de prensa - Bizkaia.eus\nAldundiak 33 proposamen jaso ditu EtxeTIC erronkan planteatutako beharrizanetarako konponbideak dituzten 30 erakunderen eskutik\n2020(e)ko azaroaren 04(a) 12:00\nForu erakundeak merkatuari aurretiko kontsulta bat eginda berrikuntzako erosketa publikoko prozesuaren ondorioen txostena argitaratu du. Prozesua otsailean hasi zen eta maila guztietako eragile pribatuek hartu dute parte, bai multinazional handiek, bai ETEek eta mikroETEek. Txostenak erantzun zabala, erronkaren konplexutasun teknikoa kontuan hartuta jasotako proposamenen kalitatea eta sakontasuna, horiei erantzuteko emandako epea eta zer alditan gertatu den nabarmentzen ditu. Hilabete honetan Aldundiak Azpiegituraki enkargua egitea aurreikusi du Bilboko Etxaniz Zentroan eguneko arretarako zerbitzu bat eta mendekotasun egoeran dauden pertsonak etxean mantentzeko laguntza- eta prebentzio-teknologiekin zerbitzua emateko.\nBizkaiko Foru Aldundiak argitaratu berri du aldez aurretik merkatuari kontsulta eginda berrikuntzako erosketa publikoaren prozesuaren ondorioak zehazten eta jasotzen dituen txostena. Joan den otsailean hasi zen prozesua eta EtxeTIC abian jartzea ekarri zuen; proiektu horrekin foru erakundeak etxean irautea bideratzeko formula aitzindariak sustatzen ditu.\nEreduak konbinatu egiten du mendetasun-egoeran dauden pertsonei eguneko zentro batean ematen zaien arreta, alde batetik mendetasun-egoeran dauden eta etxean monitorizatuta dauden pertsonen bolumen zabalago bati laguntza- eta prebentzio-teknologien bidez ematen zaion arretarekin eta, bestetik, zentrora unean-unean bertaratzearekin. Laguntza-zerbitzu pertsonalizatuak eta prebentzio- eta komunitate-osagai garrantzitsua duten zerbitzuak emateko ikuspegi berritzaile horrek, lizitazioari ekin aurretik, merkatuak dituen ideia berritzaileak jasotzea eskatu du gaur egun Bizkaian ez dagoen kudeaketa- eta arreta-eredu espezifiko bat definitzeko.\nIldo horretatik, Bizkaiko Foru Aldundiak 30 erakunderen 33 proposamen jaso ditu kontsulta-prozesuan zehar; erakunde horiekin elkarrizketak egin ziren ekainean. Erakunde horien artean eremu pribatuko enpresak daude, hala ETEak nola mikroETEak, baita enpresa handiagoak ere, erronkari aplika dakizkiokeen hainbat negozio-arlotako multinazional lider globalak eta nazioarteko erreferentziazko zentro teknologikoak.\nProposamenak aurkeztu dituzten erakundeen %33 Informazioaren Teknologien (IKT) sektoretik datoz, laurden bat baino gehiago Zerbitzuen sektorekoak dira, eta gainerakoak beste sektore batzuetan aritzen dira, hala nola gailu medikoen garapenean, aholkularitzako eta ITko zerbitzuetan, egoitza-zerbitzuetan edo I+G garapenean.\nTxostena merkatuari aurretiazko kontsulta-prozesua egin ondoren burutu da, eta honako hauek nabarmentzen ditu: merkatuan izan duen erantzun zabala eta merkatuak irtenbideak emateko erakutsi duen interesa; maila guztietako parte-hartzaileen askotarikotasuna; eta jasotako proposamenen kalitatea eta sakontasuna, kontuan hartuta erronkaren konplexutasun teknikoa, erantzuteko emandako epea eta erantzuna zein egoera eta baldintzatan eman behar izan den. Horregatik guztiagatik proposamen guzti-guztiek EtxeTIC erronkan planteatutako beharrei irtenbideak ematen dizkietela uste da eta, horrela, antolaketa-eredu berriak eta ikuspegi sozialeko bide berriak garatzen laguntzen dutela, betiere teknologia berriak erabiliz.\nBizkaiko Foru Aldundiak azaroan enkargua egingo dio Azpiegituraki Bilboko Etxaniz Zentroan bi zerbitzu eman ditzan, alde batetik eguneko arreta-zerbitzu bat eta, bestetik, zerbitzu bat mendekotasun-egoeran dauden pertsonak etxean mantentzeko laguntza- eta prebentzio-teknologiekin.


Euskal Herriaren dimentsio sozioekonomikoak erabilgarriago jarri ditu Gaindegiak | Euskal Herria | Naiz\nEuskal Herriaren dimentsio sozioekonomikoak erabilgarriago jarri ditu Gaindegiak\nEuskal Herriaren dimentsio sozioekonomikoari buruzko informazioa biltzen duen plataforma berritu du Gaindegiak, argiagoa, irisgarriagoa eta intuitiboagoa izan dadin. Baliabide hauek eta etorkizunean eskainiko dituztenak eragile sozioekonomikoek egitasmo herrigile berriak bultzatzeko lagungarri izatea nahi dute.\nGaindegiaren webgunean nabarmendutako grafikoetako bat. (GAINDEGIA)\nGaindegiak bere plataforma berritu du, Euskal Herriaren dimentsio sozioekonomikoak erabilgarriago jartzeko asmoz. Euskal Herriko ekonomia eta gizarte garapenerako behategiak plataforma bakarrean bateratu ditu bere baliabideak, informazioaren antolaketa argiagoa, irisgarriagoa eta intuitiboagoa izan dadin.\nLau atal nagusitan antolatu ditu baliabideak: argitalpenak, bisualizazioak, datu estatistikoak eta datu espazialak.\nOhar batean azaldu duenez, plataforman biltzen diren edukiek nazioarteko estandar eta irizpideei jarraitzen diete, datu irekien eta Inspire zuzentarauaren irizpideen arabera, doan, software librearen gainean eta artxibategi-formatu estandarretan. Horrenbestez, baliabideok Euskal Herria egunerokoan bere eskuekin oratzen dutenen zerbitzura daude, izan ikasle, irakasle, aktibista sozial edo eragile ekonomiko, kazetari zein sindikalista. Euskal Herriaren garapen sozioekonomikoan interesa duen ororentzat dira.\nBerritasunak atal guztietan daude, baina aipatzekoak dira datu-bisualizazioentzat atal berezi bat sortu izana; 25 datu multzotan banatutako 80 fitxategirekin datu estatistikoak biltzen dituen katalogoaren erabilgarritasuna indartu izana (besteak beste JSON formatuko fitxategiak gehituz); eta, datu espazialen atalean, Atlasa berritzeko hasitako bidea.\nHorretaz gain, Gaindegiak edukien hedapenerako informazio kanalak indartuko dituela jakinarazi du. Buletina eta sare sozialak (facebook, instagram eta twitter) izango dira hedapen kanal nagusiak aurrerantzean. Helburu horrekin datozen buletinerako harpidetza kanpaina abiatu du.\n«Euskal Herria hamarkada batean bi astinaldi sozioekonomiko larri bizitzen ari da. Garai zailak izaten dira Euskal Herriak egitasmo sozioekonomiko herrigilea behar duela uste dugunontzat», adierazi dute.\n«Urruneko administrazioek arreta guztia bereganatzen dute eta beren erabakiekin lurralde asimetriak areagotzen dituzte. Badakigu, ordea, gure herriaren geroa bertan egiten dugunari estu-estu lotuta doala. Baliabide hauek eta etorkizunean eskainiko ditugunak eragile sozioekonomikoek egitasmo herrigile berriak bultzatzeko lagungarri izango direlakoan gaude», nabarmendu dute.


Argia :: Lege oharra\n2014ko irailaren 16a | Ordua Euskal Herrian lege oharra\nARGIA.com webgunean sartze hutsak ez du erabiltzailea erregistratzera edota datu pertsonalak eman behar izatera behartzen. Hala ere, erabiltzaileak noizbait datu pertsonalak ematen baditu, Datu Pertsonalen Babeserako abenduaren 13ko 15/1999 Lege Organikoaren arabera (aurrerantzean, DBLO), jakinarazi nahi zaio webgune honen bidez edo posta elektronikoen bidez ematen dituen datu pertsonalak Komunikazio Biziagoa, S.A.L.ren fitxategietan jasoko direla, horixe baita Fitxategiaren Erantzulea. Hala, noizbait erabiltzekotan, jasotako kontsultei eta eskaerei erantzuteko, zurekin harremanetan jartzeko, eskatutako zerbitzuen eta produktuen kudeaketa-lana egiteko, merkataritza-harremanetarako eta enpresaren jarduerari legez dagozkion funtzio guztiak egiteko erabiliko dira.\nZure datu pertsonalak modu konfidentzialean tratatuko dira. Izan ere, Komunikazio Biziagoa, S.A.L.-ek Datu Pertsonalen Babeserako indarrean den araudia betetzen baitu eta izena emana baitauka Datuen Babeserako Agentziaren Erregistro Orokorrean.\nErabiltzaileak baimena ematen dio Komunikazio Biziagoa, S.A.L.-i bere datuen tratamendua eta erabilera Ametzagaiña Taldea osatzen duten beste enpresa guztiei uzteko, beti ere zerbitzua hobetzeko eta datu pertsonalak babesteko araudia errespetatuz.\nEdozelan ere, webgune honen bitartez datu pertsonalak emateak esan nahi du eskatzailea guzti honen jakitun dagoela eta onespena ematen duela, adierazitako helburuaren baitan, bere datuak tratatzeko eta komunikatzeko. Erabiltzaileak informazio komertziala jaso nahi ez badu tratamenduari aurka egiteko eskubidea erabili dezake. Horretarako eskaera idatzia bidali beharko dio Fitxategiaren Erantzuleari “Interesdunen eskubideak” atalean azaltzen den moduan.\nKomunikazio Biziagoa, S.A.L.-ek erabiltzaileen datu pertsonalak pribatutasunez erabiltzeko eta horiek babesteko konpromisoa dauka; hala, eskura dituen baliabide guztiak erabiltzen ditu, interesdunen segurtasuna eta pribatutasuna bermatzeko. Enpresa honek, hain zuzen, datuen babeserako autonomiako, estatuko eta Europako erakundeek emandako aholku, berrikuntza eta gidalerroak jarraitzen ditu.\nErabiltzaileak, datuak eskuratzeko, zuzentzeko, ezabatzeko edo tratamenduari aurka egiteko eskubideak ditu, Datu Pertsonalak Babesteari buruzko abenduaren 13ko 15/1999ko Lege Organikoaren arabera. Horretarako, Komunikazio Biziagoa, S.A.L.-en egoitzara jo beharko du (Zirkuitu Ibilbidea, Industrialdea 15. pabiloia – 20160 Lasarte-Oria, Gipuzkoa; Tel: 943 371545 Fax: 943 361048), edota helbide elektroniko honetara: idazkaritza@argia.com\nEskaerarekin batera, interesdunaren Nortasun Agiriaren fotokopia bidali beharko da. Eskaera lege-ordezkari moduan egiten badu, berriz, Nortasun Agiriaren fotokopia ez ezik, ordezkaritza horren egiaztagiria ere bidali beharko du.\nKomunikazio Biziagoa, S.A.L.-ek, bere fitxategietako datu pertsonalak erabiltzean, datuen segurtasuna bermatzeko eta horiek aldatzea, galtzea edo baimenik gabe erabiltzea saihesteko beharrezkoak diren neurri tekniko eta antolamendu neurriak hartuko ditu. Beti ere, teknologia-egoera, bildutako datuen izaera eta horiek izan ditzaketen arriskuak kontuan izanda; bai giza jardunak eragindakoak, bai ingurune fisiko zein naturalak eragindakoak. Horretarako, aintzat hartuko du datu pertsonalak biltzen dituzten fitxategien segurtasun neurriak aplikatzeari buruz indarrean den legedia; batez ere, DBLO eta beronen garapenerako araudia. Nolanahi ere, erabiltzaileari argi adieraziko zaio segurtasun-neurri informatikoak ez direla erasoezinak, eta ondorioz, gerta litezkeela legez kanpoko esku-hartze edo esku-hartze bidegabeak, baina ez liratekeela Komunikazio Biziagoa, S.A.L.-en erantzukizunpekoak.\nKomunikazio Biziagoa, S.A.L.-en webguneak, zerbitzu hobea eskaintzeko asmoz, IP helbideak erregistratzen ditu. Era horretan, gerora, datuak prozesatu ahal izango dira, besteak beste ikusitako orrialdeen kopurua, bisiten kopurua eta web-orriko bisitarien jarduera eta erabilera-maiztasuna zein izan den aztertzeko.\nAipatutako helburua lortzeko, Komunikazio Biziagoa, S.A.L.k egokiak iruditzen zaizkion software desberdinak erabiliko ditu (esate baterako Google Analytics) web gune hau neurtzeko eta aztertzeko.\nKomunikazio Biziagoa, S.A.L.k beretzat gordetzen du bere pribatutasun-oharra aldatzeko eskubidea, bai ordura arteko irizpideak aldatu dituelako, bai lege- edo jurisprudentzia-aldaketak izan direlako. Komunikazio Biziagoa, S.A.L.k aldaketaren bat eginez gero, ordea, testu berria webgune berean argitaratuko du, eta erabiltzailea berehala ohartuko da. Dena den, erabiltzailea webgunean sartzen den unean bertan aurreikusita dauden arauek arautuko dute erabiltzaileekiko harremana. Horregatik, Komunikazio Biziagoa, S.A.L.k gomendatzen dizu aldian-aldian sartzeko pribatutasun-politika honetara.\nASTEKO GAIA »\nHILABETEKO GAIA »\nDemokrazia parte-hartzailea: Boterea sozializatzean hasten da demokrazia\nBixente Ameztoyren azalak\nHarpidedunak: 15,00 \nGaztainondoa eta larrua (Makila tradizionala)


Colegio Santa Mar�a Ikastetxea. Marianistas Vitoria-Gasteiz. Eskola leloa\nEn ti un tesoro... bila ezazu\nPirata ero moduan zebilen altxorraren bila. Arrisku harrigarrienak bizi zituen: itsasontziei eraso egin, itsasoak zeharkatu, arrastoei jarraitu, edonori aurka egin, behar izanez gero hil, mapak aztertu� Bizitza guztiz gorabeheratsua zuen piratak. Guztia ematen zuen altxor bila. Altxorra, ordea, ez zen inon ageri. Hala ere, jakingo balu zein hurbil zegoen� Bihotzean bertan tzuen. Okerrena zen urruneko eta irudika ezinezko zoko guztietan bilatu zuela eta barrura begiratzea ahaztu zitzaiola. Han, erdi-erdian, bihotzean bertan, altxorra zegoen.\nIpar Amerikako gazteriaz ari dela, soziologo batek honela dio: �Gure gazteek gazte batek gaur egun izan dezakeen guztia dute; guztia, gauza bat izan ezik. Kontua da, ordea, gauza hori dela funtsezkoena�. Eta hezitzaile batek, aita familiako batek, honela dio: �Baliabide ekonomikoak izateak ematen duen berehalako pozbidearen eta familia segurtasunaren atzean, orientaziorik eza, motibaziorik eza, hutsune eta bakardade sintoma argiak daude, nihilismoa eta erlatibismo ezkutua, modu konpultsiboan bilatzen diren dibertsio uneek nekez ezkutatzen dituztenak. Nahiz eta gazteetako askok arazo larririk ez duela iruditu, ez da, egia esan, grinez eta interesez betetako bizitza gazteen gehiengoak bizi duena. Eta, grina falta denean, mendetasunak ditugu baliabide bakarrak� � (Pedro J. G�mez Serrano)\nBokazio ederra zinez piratari laguntzea barruan duen altxorra aurkitzen. Gazteak berak aurkitu beharko du, baina hezitzaileak lagunduko dio bidea aurkitzen, haren intimititatea bortxatu gabe, haren berezko erritmoa pazientziaz errespetatuz, inposatuz baino gehiago iradokiz. Jesusek esaten du non altxorra han bihotza. Alderantziz ere esan daiteke: �Non bihotza han altxorra�. Barruan bila dabilen gazteak Jesusengan aurkituko du bere bizitzako zoriona. Javier Elzoren �Gazteak eta zoriona� izeneko inkestan ikusten da gazte zoriontsuenak erlijioa bizimodu gisa hartzen duten %10 eskas horretan daudela. Jesusek bizitzeko arrazoi bat ematen du. Woody Allenenak dira hitz ziniko hauek: �Diruak ez du zoriona ematen, baina ematen duen sentipena horren antzekoa da, ezen egiazko espezialista batek soilik antzemango bailuke aldea�. Ez hezitzailea ez gaztea ez dira espezialistak zorionean, baina sumatzen dute zoriontsu izateko eta ingurukoak zoriontsu egiteko dirua kosta ahala kosta egitea baino beste helmuga batzuk bilatu behar direla. Kalkutako Ama Teresak zioen bezala: �Bi motatako pobreak daude: dirurik ez dutenak eta dirua besterik ez dutenak�. Barne bizitza lantzeak pertsona gisa hazten laguntzen du, egia bilatzen eta nork bere burua maitatzen maitatua sentitzen delako. Zu berezia zara esamoldeak uste sendo bat izan behar du, ez egozentrismoa bultzatzeko, autoestimua segurtatzeko baizik. Gazteak Jainkoak maite duela sentitzeko bere hezitzaileek maite dutela ere ikusi behar du. Aurretik dugun ikasturte honetan abentura erakargarri bat izango dugu esku artean: nork bere barruan bizitzaren egiazko altxorra aurkitzea eta aurkitzen laguntzea�. Altxor bat zugan� Bila ezazu. Oharrak\tEn portada


Sardiniako filosofoak aspaldi irakatsi zigunez “Egia beti da iraultzailea” eta, horrenbestez, Kataluniako prozesuari eta handik erator litekeen errepublika feministari buruzko gogoeta hau konstatazio bat eginez hasi nahiko nuke: Katalunia ez da errepublika bat, are gutxiago errepublika feminista bat.\nEzker Independentistako emakumeak aldarrikapen ekitaldi batean.\nIzango bada, orain arte sinbolikoa izan den errepublikaren aldarrikapena espainiar legalitate frankistari bizkarra ematen dion jardun politiko burujabe eta auto-zentratu baten bidez izango da, oraingoz hizketa-ekintza bat baino izan ez dena ekintza politikoz eta ondorio materialez laguntzen denean, hain zuzen ere.\nNolanahi ere, errepublikaren aldeko indar-metaketak aurrera egin eta prozesu konstituziogile zinez demokratiko bat zabalduko bada, ezinbestekoa izango da hala emakumeok (gizartearen erdia garen aldetik, hau da, geu ere herria garen aldetik) nola klase politikoaren erabaki eta neurriak pairatzen dituen langile-klaseak erabakimen osoa eta parte-hartze zuzena izatea konstituzio berriaren bidez arautuko diren joko-arau sozial, ekonomiko eta politikoak adosteko garaian, eta horiek guztiak ez gelditzea, 1978an gertatu zen moduan, zazpi gorbatadun aberatsen esku.\nParte-hartze hori benetan demokratikoa izango bada, beraz, berariazko neurriak hartu beharko dira emakumeok politikan dugun esku-hartzea mugatzen duten faktoreei —genero-sozializazioari lotutako rolei, botere-guneen maskulinizazio historikoari, zaintza-arduren ondorioz emakumeok dugun denbora urriari, besteak beste— aurre egin eta, egituraketa sozio-politiko berria definitzeko prozesuan, geure behar eta eskakizunak aintzakotzat hartuak izan daitezen. Emakumeok gobernatuak ez ezik gobernatzaile ere izan gaitezen, boterea jasan ez ezik geuk ere eskuratu eta aplikatu dezagun.\nEmakumeon behar eta eskakizun horiek, ordea, ezin dira errekonozimenduaren alor sinboliko-kulturalera edo errepresentazioaren alor politikora mugatu. Errepublika feminista bat behar dugula diogunean, helburua ez baita emakumeok ordezkaritza eta zentralitate handiagoa izatea bakarrik, geure eguneroko jarduna goitik behera baldintzatzen duten bizi-baldintza materialak hobetzea baizik.\nEta nola lortzen da hori? Batetik, erakunde subiranistek behin eta berriro aldarrikatu duten “herri normal bat izan nahi dugu” leloa zokoratuz, normalitatea guztiz eta erabat patriarkala baita munduko bazter guztietan, eta emakumeon bizitzak bigarren mailako izaera izango ez duen anormaltasun feminista bat eraikitzea da emakumeok behar duguna. Alegia, politika patriarkalak estatu-politika diren modu berean, politika feministak estatu-politika bihurtu behar ditugu, geure egungo egitura juridiko eta praktika soziopolitikoak ondoriotzat dituen zapalkuntza eta bazterketa behingoz deusezteko.\nBestetik, emakumeon eta gizonen arteko berdintasunaren falazia baztertu eta geure antolamendu soziopolitiko eta ekonomikoaren egiturazko berdintasun-ezatik abiatu beharra dago, gure lege eta arauak erabakitzeko garaian errepublikak lehentasunezko helburutzat har dezan emakumeon bizia babestea eta emakumeon aurkako indarkeria ezabatzea, bizirik ez bagaude ezin baikara eskubideen subjektu izan. Bizirik egoteaz gain, bizitzea merezi duten bizitzak izan ditzagun ere, bere xedetzat hartu behar du errepublikak emakumeok, mendeetako zapalkuntzaren ondorioz, bizitzako alor guztietan jasaten dugun diskriminazioari aurre egitea.\nHori guztia, baina, ezinezkoa da bere erabaki guztien motoretzat kapitala metatzea duen sistema kapitalista patriarkalaren barruan. Emakumeok bizimodu duina izango badugu, nahitaezkoa dugu merkatua eta kapital-pilaketa gizarte-antolamenduaren erdigunetik baztertzea eta bizitzaren erreprodukzioa jartzea erabaki politiko (eta ekonomiko!) guztien erdi-erdian.\nIldo horretan, neurri zehatzak behar ditugu, errealitatea konkretua baita, eta gure bizi-baldintzak ez baitira asmo handiko adierazpen instituzional arranditsuen bidez aldatzen, neurri politiko-ekonomiko zehatz eta konkretuen bidez baizik. Hona hemen, guztiz normalizatuta eta naturalizatuta dagoen emakumeon subalternitate-egoera borrokatzekohalako neurri posible batzuk: gizonen eta emakumeon soldaten arteko tartea ezabatzea (bertako gizonen urteko soldata atzerritik etorritako emakumeena halako bi da), bizi osoa besteentzako lanean aritu ondoren erretiroa hartzeko garaian alargun-sari miserablea duten adineko emakumeentzat pentsio duinak ziurtatzea, zerbitzu publikoetako murrizketen ondorioz (eta haien aurretik ere) emakumeok geure bizkar hartu behar izan ditugun zaintza-lan ugariak sozializatzea eta gizarteak bere ardura kolektibotzat hartzea lan horiek, beste herrialde batzuetatik gure zahar eta haurrak zaintzera eta gure komunak garbitzera etorritako herritartasun-eskubiderik gabeko emakumeen eskubideak bermatzea, pobreziaegoeran bizi diren Kataluniako emakumeen %49,7aren oinarrizko premia eta beharrak asetzea, eta abar eta abar.\nHorrenbestez, zeruaren erdiari eusten dion gizarte-puskari baliagarria izango bazaio, emakumeoi bizimodu duina eskaini beharko digu errepublika berriak. Gizartearen erdia oinperatuta duen herri batek ez baitu aske izaterik.\nKanal hauetan artxibatua: Feminismoa | Katalunia independentziarantz


Aian hiru kasu positibo zenbatu dituzte - Aia - Karkara.eus\nAian hiru kasu positibo zenbatu dituzte\nDorleta Agiriano Lai 2021-09-24 13:00\n1108,31ra igo da Aiako intzidentzia tasa, eta intzidentzia tasarik altuena duen eskualdeko herria da. Positibotasun tasa %2tik beherakoa izan da Araban, Bizkaian eta Gipuzkoan nahiz Nafarroan.\nEusko Jaurlaritzako Osasun Sailaren arabera, azken orduetan zazpi kasu positibo baieztatu dituzte Urola Kostan, duela astebete baino lau gutxiago. Aian atzeman dituzte kasuen erdiak, hiru. Azkoitian, bestalde, bi lagunek eman dute positibo, eta banak Zarautzen eta Zumaian.


Herri Ondarea :: Durangaldeko dantzen izenak\nDurangaldeko dantzen izenak emoten dauz: agintariena, zortzikoa edo zortzinangoa, ezpata txikia, banakoa edo banangoa, binakoa edo binangoa, ezpata-joko nagusiak, launakoa, makil-jokoa, txotxongiloa, eta soka-dantzea edo erregelak. Erregeletan batek aurreskua eta besteak atzeskua egiten dabe. Orduan neskak ateraten dira sokara, jota eta arin-arina dantzan egin, eta sokan korrua eta kalejira bat eginda amaitzen da. Berrizen dantzan San Pedro eta Santa Isabel egunetan egiten da.\nBarriemoileak: German Aldekoa eta Agustin Gorritxategi


__Bermeoko Udala__ Gaztelugatze\nNatur guneak »\nGaztelugatxeko Donibaneren ermitea, Kantauri itsasoko harkaitz baten gainean kokatzen da. Zubi batekin lotuta dago lehorrean eta ermitara heltzeko 231 eskailera dagoz. Ermitatik ikusiko dogun paisaia zoragarria da benetan.\nItsaso gainean dagoan gaztelua dirudi harkaitz honek. Bi esangura eman leioz izenari: Gaztelu-hatx (haitza gaineko gaztelua) bata eta Gaztelu-gatx (bertara heltzea gaitz daukan gaztelua) bestea.\n1053. urtean aipatzen da, Tota Ortiz eta Eneko Lopez Bizkaiko jaun-andreek Zianno monjeari Oskako San Juan de la Peña monasterioa ematean. Monasterioa garrantzitsuenetarikoa izan zen erdi aroan.\n1071. urtean berriz, Gartzi Untzaluz Argamendikoak, bizkaitar jauntxo batek ermita berau eman zion berriro Aragoiko San Juan de la Peña monastegi ber-berari, Gaztelugatxeko beste hainbat lur eta ondasunekin batera.\nItsasaldea menderatzeko leku estrategiko ona da harkaitza. Izan be, historiak badiosku, Gaztelugatxe erresistentziaren gotorleku bihurtu zala Gaztelako erregea Alfontso XI.aren inbasioari aurre eginez. Gaztelugatxen defendatu ziran 7 zaldun bizkaitar (euren artean Juan Nuñez Larakoa, Bizkaiko jauna) euren gizonekin (Joan Mendotzakoa eta Martin Arostegikoa bermeotarrak tartean zirela). Hilabete baino gehiagotan jasan zuten armada ondo antolatu haren erasoa; azkenean, gaztelarrak, apal-apal eginda joan beharra izan eban bere lurretara, setiatuta egozanek erakutsi eben adorearen aurrean. 1334. urtea izan zen eta Gaztelugatxeren guda arloko orririk distiratsuena idatzi zan.\nGeroago, 1596. urtean, irailaren lehen egunetan, 14 itsasontzi heldu ziren Izarora, La Rocheleko heretikoekin. Han komentuari su eman eta dana txikitu eta gero, Gaztelugatxerantz abiatu ziran.\nSantutegian egoan guztia ostu eben eta eremutarra harkaitzetik behera bota. Gaztelugatxek historia handiagoa ere badauka: salerosketak, piratak, borrokak, eta ekaitz gogorrek eragindako hondoratzeak. Inguru honetan hondoratu ziran itsasontzi guzti horren artean, Espainiako Felipe printzea Flandestik Laredora eroan eban ontzidiko itsasontzia dago, Gaztelugatxe eta Akatz artean hondoratu zana. Gaur eguneko Gaztelugatxe elezaharrek kulunkatutako lekua da. Jai alaitsuak ospatzen dira bertan, ekainaren 24an (San Joan bataiatzailea) eta abuztuaren 29an (San Joan burua moztua).


BIRIBILKO 2012-2013 IKASTAROETARA JOANDAKOEN %86K HURRENGO IKASTURTEAN BERRIZ MATRIKULATZEKO ASMOA AGERTU DUTE\n2012-2013 ikasturtea Biribilko ikastaroen 4. edizioa izan da. Aurreko ikasturteetan bezala, bi ikastaro mota antolatu dira: batetik, euskara komertzialeko oinarrizko ikastaroa (87 ordukoa), euskara ez dakiten (edo oso gutxi dakiten) Bilboko merkataritza establezimenduetako enplegatuei zuzendua, eta bestetik, euskara komertziala hobetzeko ikastaroa (100 ordukoa), euskaraz zerbait hitz egiten dakiten merkatariei zuzenduta.\nOinarrizko ikastaroa, urrian hasi eta maiatzean amaitu da eta hobetzekoa, urritik ekainera artekoa izan da. Bi ikastaroetan, klaseak astean bi egunetan ematen dira. Ikastaroaren prezioaren %75 Bilboko Udalak eta Habek finantzatzen dute, eta gainerako %25 merkatariak. Klaseak ondorengo euskaltegietan eman dira: Bilbo Zaharra, Indautxu AEK, Lizardi AEK eta Matxintxu AEK.\n2012-2013 ikasturtean 135 merkatari matrikulatu dira, iaz baino %19 gehiago. Ikastaroetara joan diren merkatariek oso modu positiboan baloratu dituzte ikastarook: 0tik 10era bitarteko eskala batean, batez beste, 8,3ko puntuazioa eman dizkiete (iazkoaren parekoa: 8,4).\nHain zuzen ere, ikastaroen alderdi desberdinak baloratzeko eskatu zaie merkatariei: ikasle taldea, ikastaroen iraupena eta datak, irakasleak, irakatsitako edukiak, irakaskuntza sistema, prezioa, euskaltegien kokapena... Baloratutako alderdi guztietan lortutako batez besteko puntuazioa beti izan da 7tik gorakoa. Biribilko ikastaroen bidez merkatariek lortutako asebetetze mailaren adierazgarri nagusia, hurrengo ikasturtean berriz matrikulatzeko asmoa agertu dutenen proportzio handia da: %86k hain zuzen ere, interes handia adierazi dute datorren ikasturtean ere jarraitzeko. Ildo berean, merkatariekin izandako harremanetan asko izan dira aurrera begira Biribilko ikastaro hauek mantentzearen garrantzia aipatu dutenak.\nHorrez gain, beste merkatari batzuentzat ere ikastaro hauek oso gomendagarriak direla uste dute: 0tik 10era, zenbateraino animatuko lituzketen ikastaro hauetara etortzera galdetuta, 8,8ko puntuazioa ateratzen da.